Σημαντική ανακοίνωση νομικού περιεχομένου

|

52008PC0577

Συσταση τησ Επιτροπησ προσ το Συμβουλιο προκειμένου να εξουσιοδοτηθεί η Επιτροπή να προβεί σε έναρξη και διεξαγωγή διαπραγματεύσεων με τον Διεθνή Οργανισμό Αμπέλου και Οίνου (ΔΟΑΟ) σχετικά με τους όρους και τις λεπτομέρειες προσχώρησης της Ευρωπαϊκής Κοινότητας  /* COM/2008/0577 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 26.9.2008COM(2008) 577 τελικόΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟπροκειμένου να εξουσιοδοτηθεί η Επιτροπή να προβεί σε έναρξη και διεξαγωγή διαπραγματεύσεων με τον Διεθνή Οργανισμό Αμπέλου και Οίνου (ΔΟΑΟ) σχετικά με τους όρους και τις λεπτομέρειες προσχώρησης της Ευρωπαϊκής ΚοινότηταςΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟπροκειμένου να εξουσιοδοτηθεί η Επιτροπή να προβεί σε έναρξη και διεξαγωγή διαπραγματεύσεων με τον Διεθνή Οργανισμό Αμπέλου και Οίνου (ΔΟΑΟ) σχετικά με τους όρους και τις λεπτομέρειες προσχώρησης της Ευρωπαϊκής ΚοινότηταςA. ΑΙΤΙΟΛΟΓΙΚΗ ΕΚΘΕΣΗ1. ΕισαγωγήΟ Διεθνής Οργανισμός Αμπέλου και Οίνου (ΔΟΑΟ) είναι ένας διακυβερνητικός οργανισμός επιστημονικού και τεχνικού χαρακτήρα, ο οποίος δραστηριοποιείται στον τομέα της αμπέλου και του οίνου, των ποτών με βάση τον οίνο, των επιτραπέζιων σταφυλιών, της σταφίδας και άλλων αμπελοοινικών προϊόντων. Συστάθηκε στο Παρίσι με τη διεθνή συμφωνία της 3ης Απριλίου 2001 και προήλθε απευθείας από το Διεθνές Γραφείο Οίνου το οποίο συστάθηκε το 1924 με τον Διεθνή Διακανονισμό της 29ης Νοεμβρίου 1924 και μετεξελίχθηκε σε Διεθνές Γραφείο Αμπέλου και Οίνου με την απόφαση της 4ης Σεπτεμβρίου 1958.Στις 3 Απριλίου 2006, ο ΔΟΑΟ απαρτιζόταν από 43 κράτη μέλη στα οποία προστίθενται προσωρινά τα παλαιά κράτη μέλη του Γραφείου με την ιδιότητα του παρατηρητή. Έξι κράτη μέλη της Ευρωπαϊκής Ένωσης δεν προσχώρησαν στον ΔΟΑΟ: το Ηνωμένο Βασίλειο, η Πολωνία, η Δανία, η Λιθουανία, η Λετονία και η Εσθονία.Οι στόχοι και τα καθήκοντα του ΔΟΑΟ καθορίζονται στο άρθρο 2 παράγραφοι 1 και 2 της συμφωνίας σύστασής του. Με βάση την εν λόγω διάταξη, στον τομέα των αρμοδιοτήτων του, οι στόχοι του ΔΟΑΟ είναι οι ακόλουθοι:1. να γνωστοποιεί στα μέλη του τα μέτρα που επιτρέπουν να λαμβάνονται υπόψη τα προβλήματα των παραγωγών, των καταναλωτών και των άλλων παραγόντων του αμπελοοινικού τομέα·2. να συνδράμει τους άλλους διεθνείς διακυβερνητικούς και μη κυβερνητικούς οργανισμούς, κυρίως αυτούς που ασκούν κανονιστικές δραστηριότητες·3. να συμβάλλει στη διεθνή εναρμόνιση των υφιστάμενων πρακτικών και προτύπων, και εάν υπάρχει ανάγκη, στην εκπόνηση νέων διεθνών προτύπων, προκειμένου να βελτιωθούν οι συνθήκες παρασκευής και εμπορίας των αμπελοοινικών προϊόντων, και στη συνεκτίμηση των συμφερόντων των καταναλωτών.Ένα «τριετές στρατηγικό σχέδιο», το οποίο χρησιμεύει ως πλαίσιο αναφοράς για τις δραστηριότητες του οργανισμού, προσανατολίζει και πλαισιώνει την αποστολή του ΔΟΑΟ, όπως αυτή απορρέει από τη συμφωνία σύστασής του. Το τριετές στρατηγικό σχέδιο συγκεκριμενοποιείται στη συνέχεια λεπτομερώς με ένα «ετήσιο πρόγραμμα».Στον ιστότοπο του οργανισμού διατίθεται μια διεξοδική παρουσίαση της δομής και των όρων λειτουργίας του ΔΟΑΟ, στη διεύθυνση www.oiv.org.Προκειμένου να διασφαλισθεί η συνοχή της θέσης της Κοινότητας στο πλαίσιο των εξωτερικών της σχέσεων και να καταστεί δυνατός ο καταλληλότερος συντονισμός των εσωτερικών μέτρων που έλαβε στο πλαίσιο των αρμοδιοτήτων της, φαίνεται νόμιμη και αναγκαία η προοπτική να προσχωρήσει η Ευρωπαϊκή Κοινότητα στον ΔΟΑΟ.Η προσχώρηση της Κοινότητας στον ΔΟΑΟ δεν συνεπάγεται τροποποίηση της πράξης σύστασής του (συμφωνία του Παρισιού για τη σύσταση του Διεθνούς Οργανισμού Αμπέλου και Οίνου της 3ης Απριλίου 2001). Ωστόσο, εν αναμονή της απόφασης προσχώρησης και προκειμένου να βελτιωθεί η κοινοτική συμμετοχή στον ΔΟΑΟ, η Κοινότητα και τα κράτη μέλη θα καταβάλλουν προσπάθειες να βελτιώσουν το συντονισμό τους εντός του εν λόγω οργανισμού και να ενισχύσουν το ρόλο που ασκεί η ΕΚ ως προσκεκλημένη.Εξάλλου, στον κανονισμό (ΕΚ) αριθ. 479/2008 του Συμβουλίου για την κοινή οργάνωση της αμπελοοινικής αγοράς[1] διευκρινίζεται ότι η Επιτροπή, για την αδειοδότηση νέων οινολογικών πρακτικών « … βασίζεται στις οινολογικές πρακτικές που συνιστά και δημοσιεύει ο Διεθνής Οργανισμός Αμπέλου και Οίνου (ΔΟΑΟ) » και, όσον αφορά τις μεθόδους ανάλυσης, ότι « Οι μέθοδοι ανάλυσης που επιτρέπουν να διαπιστωθεί η σύσταση των προϊόντων που διέπονται από τον παρόντα κανονισμό και οι κανόνες που επιτρέπουν να διαπιστωθεί κατά πόσον τα προϊόντα αυτά έχουν αποτελέσει αντικείμενο επεξεργασιών κατά παράβαση των επιτρεπόμενων οινολογικών πρακτικών είναι εκείνες που συνιστώνται και δημοσιεύονται από τον Διεθνή Οργανισμό Αμπέλου και Οίνου .».Επιπροσθέτως, σύμφωνα με τον κανονισμό (ΕΚ) αριθ. 479/2008, η τήρηση των προτύπων που συνιστά ο ΔΟΑΟ όσον αφορά τις οινολογικές πρακτικές αποτελεί επαρκή όρο για την κυκλοφορία στην ευρωπαϊκή αγορά οίνων προέλευσης τρίτων χωρών.Αυτό δικαιολογεί την ανάγκη ενίσχυσης της σχέσης μεταξύ της Ευρωπαϊκής Κοινότητας και του ΔΟΑΟ.Συνεπώς, η Επιτροπή συνιστά στο Συμβούλιο:-  να εξουσιοδοτήσει την Επιτροπή να προβεί στην έναρξη και διεξαγωγή διαπραγματεύσεων με τον ΔΟΑΟ για τους όρους και τις λεπτομέρειες προσχώρησης της Ευρωπαϊκής Κοινότητας στον ΔΟΑΟ, σύμφωνα με τις διατάξεις του άρθρου 300 της συνθήκης·-  να διορίσει την αρμόδια επιτροπή για να συνεπικουρεί την Επιτροπή στο έργο της·-  να εγκρίνει τις προτεινόμενες οδηγίες διαπραγμάτευσης. Η Επιτροπή συνιστά επίσης στο Συμβούλιο να καλέσει τα κράτη μέλη να υποστηρίξουν τους εν λόγω στόχους.2. Κ οινοτικές αρμοδιοτητεσ στα θέματα που πραγματεύσεται ο ΔΟΑΟΟ ΔΟΑΟ είναι ένας διακυβερνητικός οργανισμός που ασκεί σημαντική τυποποιητική δραστηριότητα η οποία συγκεκριμενοποιείται με την κατάρτιση ψηφισμάτων, συστάσεων και προτάσεων σχετικά με τις διάφορες πτυχές της παραγωγής και του εμπορίου αμπελοοινικών προϊόντων, όπως οι οινολογικές πρακτικές, η περιγραφή και ο ορισμός των προϊόντων, η σήμανση, οι όροι εμπορίας, οι μέθοδοι ανάλυσης και εκτίμησης των προϊόντων, η προστασία των γεωγραφικών ενδείξεων και η προστασία των νέων ποικιλιών φυτών.Τα εν λόγω ψηφίσματα ενσωματώνονται πολύ συχνά, χωρίς να αλλάζει η νομική τους σημασία, σε πιο ολοκληρωμένα πρότυπα, παρουσιάζονται συνήθως υπό μορφή κωδίκων και επικαιροποιούνται σε τακτά διαστήματα με βάση τα ψηφίσματα που εγκρίνονται από τον οργανισμό. Έως σήμερα ο ΔΟΑΟ δημοσίευσε πολλούς κανονιστικούς κώδικες που χρησιμεύουν ως σημείο αναφοράς για όλα τα μέλη του, όπως ο Διεθνής Οινολογικός Κώδικας, ο Διεθνής Κώδικας Οινολογικών Πρακτικών, η Συλλογή Διεθνών Μεθόδων Ανάλυσης Οίνων και Γλευκών, η Συλλογή Διεθνών Μεθόδων Ανάλυσης Αλκοολούχων Ποτών, το Διεθνές Πρότυπο Διαγωνισμού Οίνων και Αλκοολούχων Ποτών Αμπελοοινικής Προέλευσης και το Διεθνές Πρότυπο Σήμανσης Οίνων και Αποσταγμάτων Αμπελοοινικής Προέλευσης.Μετά τη δημιουργία της κοινής οργάνωσης αγοράς (ΚΟΑ) στον αμπελοοινικό τομέα, η Κοινότητα διατήρησε και διηύρυνε τις αρμοδιότητές της σε αμπελοοινικά θέματα, γεγονός που είχε ως αποτέλεσμα να αποκτήσει η Κοινότητα αποκλειστική αρμοδιότητα επί των θεμάτων που αποτελούν αντικείμενο της ΚΟΑ, τα οποία σήμερα καλύπτονται ουσιαστικά από τον κανονισμό (ΕΚ) αριθ. 479/2008 και τους εκτελεστικούς του κανονισμούς.Το παράγωγο κοινοτικό δίκαιο για τα θέματα που πραγματεύεται η ΚΟΑ περιλαμβάνει κυρίως τις ακόλουθες πράξεις:-  κανονισμός (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς (ΕΕ L 179 της 14.7.1999),-  κανονισμός (ΕΚ) αριθ. 479/2008 του Συμβουλίου, της 29ης Απριλίου 2008, για την κοινή οργάνωση της αμπελοοινικής αγοράς (ΕΕ L 148 της 6.6.2008),-  κανονισμός (ΕΚ) αριθ. 423/2008 της Επιτροπής, της 8ης Μαΐου 2008, για τον καθορισμό ορισμένων λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου και για την καθιέρωση κοινοτικού κώδικα των οινολογικών πρακτικών και επεξεργασιών (κωδικοποιημένη έκδοση, ΕΕ L 127 της 15.5.2008),-  κανονισμός (ΕΚ) αριθ. 753/2002 της Επιτροπής, της 29ης Απριλίου 2002, για τη θέσπιση ορισμένων λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου όσον αφορά την περιγραφή, την ονομασία, την παρουσίαση και την προστασία ορισμένων αμπελοοινικών προϊόντων (ΕΕ L 118 της 4.5.2002),-  κανονισμός (ΕΚ) αριθ. 1607/2000 της Επιτροπής, της 24ης Ιουλίου 2000, για τον καθορισμό ορισμένων λεπτομερειών εφαρμογής σχετικά με τους οίνους ποιότητας που παράγονται σε καθορισμένες περιοχές (ΕΕ L 185 της 25.7.2000),-  κανονισμός (ΕΟΚ) αριθ. 2676/90 της Επιτροπής, της 17ης Σεπτεμβρίου 1990, περί καθορισμού κοινοτικών μεθόδων ανάλυσης που εφαρμόζονται στον οινικό τομέα (ΕΕ L 272 της 3.10.1990),-  κανονισμός (ΕΟΚ) αριθ. 1601/91 του Συμβουλίου, της 10ης Ιουνίου 1991, για τη θέσπιση των γενικών κανόνων σχετικά με τον ορισμό, το χαρακτηρισμό και την παρουσίαση των αρωματισμένων οίνων, των αρωματισμένων ποτών με βάση τον οίνο και των αρωματισμένων κοκτέιλ αμπελοοινικών προϊόντων (ΕΕ L 149 της 14.6.1991),-  κανονισμός (ΕΚ) αριθ. 122/94 της Επιτροπής, της 25ης Ιανουαρίου 1994, για ορισμένες λεπτομέρειες εφαρμογής του κανονισμού (ΕΟΚ) αριθ. 1601/91 του Συμβουλίου όσον αφορά τον ορισμό, την περιγραφή και την παρουσίαση των αρωματισμένων οίνων, των αρωματισμένων ποτών με βάση τον οίνο και των αρωματισμένων κοκτέιλς αμπελοοινικών προϊόντων (ΕΕ L 21 της 26.1.1994),-  κανονισμός (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών και την κατάργηση του κανονισμού (ΕΟΚ) αριθ. 1576/89 του Συμβουλίου (ΕΕ L 39 της 13.2.2008),-  οδηγία 2000/13/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για την προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων (ΕΕ L 109 της 6.5.2000),-  κανονισμός (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (ΕΕ L 299 της 16.11.2007), ο οποίος τροποποιήθηκε ιδίως με τον κανονισμό (ΕΚ) αριθ. 361/2008 του Συμβουλίου, της 14ης Απριλίου 2008 (ΕΕ L 121 της 7.5.2008) ο οποίος εισάγει ιδίως τους εκτελεστικούς κανόνες για τον τομέα των οπωροκηπευτικών,-  κανονισμός (ΕΚ) αριθ. 2789/1999 της Επιτροπής, της 22ας Δεκεμβρίου 1999, για τον καθορισμό των προδιαγραφών εμπορίας που εφαρμόζονται για τα επιτραπέζια σταφύλια (ΕΕ L 336 της 29.12.1999),-  οδηγία 2001/112/ΕΚ του Συμβουλίου, της 20ής Δεκεμβρίου 2001, για τους χυμούς φρούτων και ορισμένα ομοειδή προϊόντα που προορίζονται για τη διατροφή του ανθρώπου (ΕΕ L 10 της 12.1.2002).Οι δραστηριότητες του ΔΟΑΟ που προϋποθέτουν την αποκλειστική αρμοδιότητα των κρατών μελών είναι πολύ περιορισμένες ως προς τον αριθμό τους και έχουν σχετική σημασία στο πλαίσιο των γενικών στόχων που επιδιώκει ο ΔΟΑΟ.Η υφιστάμενη κατάσταση στο εσωτερικό της Κοινότητας έρχεται επομένως σε αντίθεση με τη θέση της εντός του ΔΟΑΟ, όπου επί του παρόντος μόνο τα κράτη μέλη έχουν δικαίωμα να συμμετέχουν ενεργά στη λήψη αποφάσεων.Ως εκ τούτου, η Κοινότητα στερείται του κατάλληλου καθεστώτος που θα της επιτρέπει κυρίως να ασκεί τις αρμοδιότητές της άμεσα στον εν λόγω οργανισμό, καθώς οι εθνικές θέσεις εξετάζονται πάντα μεμονωμένα, ανεξαρτήτως εάν το σχετικό κράτος μέλος ανήκει στην Κοινότητα.Επιπροσθέτως, οι κοινοτικές κανονιστικές ρυθμίσεις παραπέμπουν ήδη άμεσα στα ψηφίσματα του ΔΟΑΟ σχετικά με τις μεθόδους ανάλυσης αναγνωρίζοντας, στο πλαίσιο της ΚΟΑ για τον αμπελοοινικό τομέα, τη «Συλλογή Διεθνών Μεθόδων Ανάλυσης Οίνων και Αποσταγμάτων» και επιδιώκουν, βαθμιαία και στο μέτρο του δυνατού, τη συνοχή με τα άλλα πρότυπα του ΔΟΑΟ όπως ο «Διεθνής Κώδικας Οινολογικών Πρακτικών» και ο «Διεθνής Οινολογικός Κώδικας».Η προσχώρηση της Κοινότητας στον ΔΟΑΟ εγγράφεται επίσης στο πλαίσιο της διαδικασίας μεταρρύθμισης της ΚΟΑ στον τομέα του οίνου· στο πλαίσιο αυτό το Συμβούλιο αποφάσισε να ενισχύσει τον υφιστάμενο δεσμό μεταξύ των πράξεων του ΔΟΑΟ και της κοινοτικής νομοθεσίας, προβλέποντας κυρίως ότι θα βασισθεί στις συστάσεις που εγκρίθηκαν από τον ΔΟΑΟ για τη θέσπιση κοινοτικών προτύπων σε θέματα οινολογικών πρακτικών, και καθόρισε ότι οι επιτρεπόμενες μέθοδοι ανάλυσης είναι αυτές που συνιστά και δημοσιεύει ο ΔΟΑΟ.3. Προσχώρηση της Κοινότητας3.1 Καθεστώς της Ευρωπαϊκής Κοινότητας και συμμετοχή της Επιτροπής στον ΔΟΑΟΗ Ευρωπαϊκή Κοινότητα δεν έχει επί του παρόντος κανένα επίσημο καθεστώς εντός του ΔΟΑΟ, μολονότι η συμφωνία της 3ης Απριλίου 2001 για τη σύσταστη του Διεθνούς Οργανισμού Αμπέλου και Οίνου, στο άρθρο 8 προβλέπει ρητά τη δυνατότητα οι διακυβερνητικοί οργανισμοί να αποκτούν την ιδιότητα του πλήρους μέλους του οργανισμού.Σήμερα η Επιτροπή καλείται σε τακτά διαστήματα, ως εκπρόσωπος της Ευρωπαϊκής Κοινότητας, να παρίσταται στις εργασίες της Γενικής Συνέλευσης και των ομάδων εμπειρογνωμόνων, των υποεπιτροπών και των επιτροπών, αλλά δεν μπορεί να συμμετέχει στις εργασίες της εκτελεστικής επιτροπής (ad hoc προσκεκλημένη) και δεν καταβάλλει καμία εθελοντική συνεισφορά στον ΔΟΑΟ.Με βάση τα στοιχεία που εξετάστηκαν ανωτέρω, το σημερινό καθεστώς το οποίο επιτρέπει αποκλειστικά την παθητική συμμετοχή των εκπροσώπων της Επιτροπής στις εργασίες του ΔΟΑΟ είναι σε μεγάλο βαθμό ανεπαρκές και ακατάλληλο.3.2 Ανάγκη προσχώρησης της ΚοινότηταςΔεδομένου ότι οι τομείς αρμοδιότητας του ΔΟΑΟ καλύπτονται εφεξής σε μεγάλο βαθμό από τις κοινοτικές κανονιστικές ρυθμίσεις, είναι ευκταίο ο ρόλος της Κοινότητας εντός του ΔΟΑΟ να ενισχυθεί και να επισημοποιηθεί ώστε να της επιτραπεί να μεριμνά για τη συνοχή της κοινοτικής θέσης σε διεθνές επίπεδο και να εγγυάται την κατάλληλη εκπροσώπηση των κοινοτικών συμφερόντων.Η προσχώρηση με την ιδιότητα του πλήρους μέλους φαίνεται να είναι η πλέον κατάλληλη λύση. Οι άλλες επιλογές τις οποίες διαθέτει η Κοινότητα με βάση τις θεμελιώδεις πράξεις του ΔΟΑΟ, και συγκεκριμένα τη δυνατότητα να επωφελείται από το καθεστώς του ειδικού παρατηρητή ή το καθεστώς του προσκεκλημένου, αποδεικνύονται μη ικανοποιητικές.Το καθεστώς του προσκεκλημένου και του ειδικού παρατηρητή δεν της επιτρέπει τη συμμετοχή στις εργασίες του ΔΟΑΟ, παρά μόνο την «παρέμβαση» και «παρουσία» σε ορισμένα όργανά του, χωρίς τη δυνατότητα υποβολής προτάσεων ή τροποποιήσεων. Το καθεστώς του προσκεκλημένου και το καθεστώς του ειδικού παρατηρητή δεν επιτρέπουν επομένως στην Κοινότητα να εκφράσει τις απόψεις της επί θεμάτων που εμπίπτουν στην αποκλειστική της αρμοδιότητα, ούτε να αξιοποιήσει τις αποφάσεις που ελήφθησαν σε κοινοτικό επίπεδο.Επιπλέον, η πράξη σύστασης του ΔΟΑΟ απαιτεί επίσης από τους διακυβερνητικούς οργανισμούς που απολαμβάνουν ιδιαίτερο καθεστώς να καταβάλλουν οικονομική συνεισφορά· η εν λόγω κατασταστική απαίτηση δεν μπορεί να γίνει δεκτή από την Κοινότητα, δεδομένης κυρίως της απουσίας αντισταθμίσματος υπό μορφή δικαιώματος ψήφου.Για τους ίδιους λόγους που προαναφέρονται, η δυνατότητα που έχουν αποκλειστικά οι διεθνείς οργανισμοί να συνάπτουν με τον ΔΟΑΟ πρωτόκολλο συνεργασίας και σύμπραξης φαίνεται επίσης σε μεγάλο βαθμό ανεπαρκής.3.3 Η αίτηση προσχώρησηςα) Τα στάδια της προσχώρησηςΗ συμφωνία της 3ης Απριλίου 2001 προβλέπει ρητά τη δυνατότητα για τους «διακυβερνητικούς οργανισμούς» να καταστούν μέλη του ΔΟΑΟ.Η προσχώρηση της Ευρωπαϊκής Κοινότητας θα πρέπει να ακολουθήσει τα ακόλουθα στάδια:-  το Συμβούλιο εξουσιοδοτεί την Επιτροπή να διαπραγματευτεί τους όρους και τις λεπτομέρειες προσχώρησης της Ευρωπαϊκής Κοινότητας στον ΔΟΑΟ·-  η Επιτροπή ξεκινά και διεξάγει διαπραγματεύσεις με τον ΔΟΑΟ για να καταλήξει σε ένα πρωτόκολλο προσχώρησης·-  η Επιτροπή εγκρίνει πρόταση απόφασης του Συμβουλίου για την προσχώρηση της Κοινότητας στον ΔΟΑΟ και την υποβάλλει στο Συμβούλιο·-  μια απόφαση του Συμβουλίου εξουσιοδοτεί την Ευρωπαϊκή Κοινότητα να προσχωρήσει στον ΔΟΑΟ· τα έγγραφα υπογραφής και αποδοχής κατατίθενται στο Υπουργείο Εξωτερικών Υποθέσεων της Γαλλικής Δημοκρατίας (κεφάλαιο IX άρθρο 15 της συμφωνίας σύστασης του ΔΟΑΟ)·-  η προσχώρηση της Κοινότητας αρχίζει να ισχύει σύμφωνα με τους όρους που προβλέπονται στη σχετική διάταξη της συμφωνίας σύστασης του ΔΟΑΟ.β) Οι διαδικαστικοί κανόνεςΜε βάση το άρθρο 2 των γενικών διατάξεων του εσωτερικού κανονισμού του οργανισμού πρέπει να συναφθεί πρωτόκολλο μεταξύ του ΔΟΑΟ και της Ευρωπαϊκής Κοινότητας προκειμένου να καθορισθούν οι ειδικοί όροι προσχώρησης και οι λεπτομέρειες άσκησης των δικαιωμάτων ψήφου.Το εν λόγω πρωτόκολλο συνήφθη με τη σύμφωνη γνώμη της Γενικής Συνέλευσης και βάσει πρότασης της εκτελεστικής επιτροπής. Ωστόσο, το πρωτόκολλο πρέπει να είναι αποτέλεσμα διαπραγμάτευσης στο πλαίσιο της οποίας η Ευρωπαϊκή Κοινότητα συμμετέχει επί ίσοις όροις με τον ΔΟΑΟ και όχι μονομερής πράξη των οργάνων του ΔΟΑΟ.Σε κάθε περίπτωση, επιβάλλεται η ανάληψη συντονισμένης δράσης των κρατών μελών στους κόλπους της εκτελεστικής επιτροπής κατά την εκπόνηση της πρότασης για το πρωτόκολλο προσχώρησης. Η συνεργασία των κρατών μελών είναι πολύ περισσότερο επιτακτική όσον αφορά ορισμένα καίριας σημασίας σημεία των διαπραγματεύσεων προσχώρησης, όπως οι λεπτομέρειες συμμετοχής της Κοινότητας στα όργανα του οργανισμού, η συμμετοχή της στις εκλογικές διαδικασίες, ο καθορισμός του ποσού της οικονομικής συνεισφοράς και γενικά όλες οι πρακτικές πτυχές που πρέπει να ληφθούν υπόψη από τον ΔΟΑΟ και στο πλαίσιο του πρωτοκόλλου προσχώρησης προκειμένου η Ευρωπαϊκή Κοινότητα να μπορέσει να ασκήσει πλήρως τις εξουσίες της χωρίς να περιορίζεται από περιορισμούς νομικής ή διοικητικής φύσεως. Η άσκηση των εν λόγω εξουσιών θα μπορούσε να πραγματοποιείται χωρίς να δημιουργηθούν νέα δικαιώματα ψήφου.3.4 Συντονισμός και κατανομή των αρμοδιοτήτων μεταξύ της Ευρωπαϊκής Κοινότητας και των κρατών μελών τηςΌταν η προσχώρηση θα είναι οριστική, η Επιτροπή και τα κράτη μέλη θα συμμετέχουν από κοινού στις εργασίες του ΔΟΑΟ ως μέλη· ως εκ τούτου, πρέπει να καθορίσουν, κατά το παράδειγμα όσων ακολουθήθηκαν στο πλαίσιο της συμμετοχής σε άλλους διεθνείς οργανισμούς, εσωτερικές διαδικασίες συντονισμού που θα τους επιτρέπουν να διασφαλίζουν την αποτελεσματική εκπροσώπηση των κοινοτικών συμφερόντων στους κόλπους του ΔΟΑΟ.Είναι κυρίως αναγκαίο να καθοριστούν ειδικές διαδικασίες σχετικά με:-  την προετοιμασία των συνεδριάσεων του ΔΟΑΟ και ιδίως τις διαδικασίες συντονισμού στις Βρυξέλλες και επιτόπου για τον καθορισμό των κοινών θέσεων και των κοινοτικών θέσεων και των τρόπων κοινής απάντησης στα ερωτηματολόγια του οργανισμού·-  την κατανομή του δικαιώματος ψήφου και του δικαιώματος παρέμβασης, ανάλογα με το είδος των αρμοδιοτήτων (αποκλειστική, εθνική, κοινή).Οι κανόνες συντονισμού πρέπει να είναι αρκετά λεπτομερείς προκειμένου να διασφαλίζεται η εύκολη εφαρμογή τους, αλλά πρέπει συγχρόνως να εγγυώνται την απαραίτηση ευελιξία προκειμένου να επιτρέπουν τις αναγκαίες προσαρμογές.Οι εν λόγω διαδικασίες συντονισμού μπορούν να συγκεκριμενοποιηθούν με τη σύναψη διακανονισμού μεταξύ της Επιτροπής και του Συμβουλίου, ο οποίος θα προσαρτηθεί στην τελική απόφαση του Συμβουλίου με την οποία επιτρέπεται η προσχώρηση της Κοινότητας στον ΔΟΑΟ.Παράλληλα με την εκπόνηση αποτελεσματικών κανόνων συντονισμού και σε στενή σχέση με αυτούς, η Ευρωπαϊκή Κοινότητα πρέπει να καταρτίσει, κατά την προσχώρησή της στον ΔΟΑΟ, δήλωση αρμοδιοτήτων γενικού χαρακτήρα· η εν λόγω δήλωση θα μπορεί να επισυναφθεί στην απόφαση προσχώρησης που λαμβάνει το Συμβούλιο βάσει πρότασης της Επιτροπής και να ενσωματωθεί στο πρωτόκολλο προσχώρησης που συνάπτεται μεταξύ της Κοινότητας και του ΔΟΑΟ. Στη συνέχεια, στο πλαίσιο της συμμετοχής της Κοινότητας στις δραστηριότητες του ΔΟΑΟ και με βάση αυτή τη δήλωση, πρέπει κατά κανόνα να συντάσσεται ειδική δήλωση αρμοδιοτήτων πριν από κάθε συνεδρίαση.4. Μεταβατικά μετραΓια μεταβατική περίοδο και προκειμένου να βελτιωθούν οι σχέσεις με τον ΔΟΑΟ ενόψει της προσχώρησής της, η Ευρωπαϊκή Κοινότητα πρέπει να μπορεί να επωφελείται από ένα καταλληλότερο καθεστώς σε σχέση με το ισχύον.Η Κοινότητα πρέπει να ενισχύσει τις θεσμικές της σχέσεις με τον ΔΟΑΟ μέσω της βελτίωσης του καθεστώς προσκεκλημένου ώστε να μπορεί να παρεμβαίνει, με βάση το άρθρο 5 του εσωτερικού κανονισμού του εν λόγω οργανισμού, σε όλα τα όργανα του οργανισμού (εκτός από την Επιστημονική και Τεχνική Επιτροπή), ζητώντας κυρίως από τον Γενικό Διευθυντή (ο οποίος πρέπει στη συνέχεια να ζητεί την έγκριση της εκτελεστικής επιτροπής) το καθεστώς προσκεκλημένου σε τακτική βάση. Από τυπική άποψη, το εν λόγω καθεστώς δεν αλλάζει ουδόλως την κοινοτική θέση εντός του ΔΟΑΟ, η οποία παραμένει θέση προσκεκλημένου και, συνεπώς, δεν συνεπάγεται καμία εξουσιοδότηση από πλευράς Συμβουλίου.Επιπροσθέτως, η Κοινότητα και τα κράτη μέλη πρέπει να συνεργαστούν προκειμένου να βελτιώσουν τον εσωτερικό τους συντονισμό και να καταστήσουν δυνατή τη συστηματική εκπόνηση κοινής θέσης σε θέματα κοινοτικής αρμοδιότητας. Για το σκοπό αυτό, τα κράτη μέλη και η Επιτροπή πρέπει να συνεννοούνται, προκειμένου να βελτιώσουν και να καταστήσουν αποτελεσματικότερη τη συμμετοχή της Ευρωπαϊκής Κοινότητας στις εργασίες του ΔΟΑΟ, με την ανάληψη πρωτοβουλιών στη Γραμματεία του ΔΟΑΟ.5. ΣυμπεράσματαΗ Κοινότητα πρέπει να γίνει μέλος του ΔΟΑΟ, διότι κανένα άλλο καθεστώς δεν μπορεί να θεωρηθεί πολιτικά και νομικά σύμφωνο με τις κοινοτικές αρμοδιότητες στους τομείς δραστηριότητας του ΔΟΑΟ.Δεδομένης της διάρκειας της διαδικασίας προσχώρησης και των σχετικών διαπραγματεύσεων, είναι επίσης αναγκαίο να προβλεφθεί μια μεταβατική λύση με σκοπό τη βελτίωση και την ενίσχυση των εσωτερικών διαδικασιών συντονισμού των θέσεων του ΔΟΑΟ και του θεσμικού ρόλου της Κοινότητας εντός του εν λόγω οργανισμού.Με βάση τα ανωτέρω, η Επιτροπή συνιστά στο Συμβούλιο να την εξουσιοδοτήσει να προβεί σε έναρξη και διεξαγωγή διαπραγματεύσεων με τον ΔΟΑΟ σχετικά με τους όρους και τις λεπτομέρειες προσχώρησης της Ευρωπαϊκής Κοινότητας στον ΔΟΑΟ, σύμφωνα με το άρθρο 300 της συνθήκης, να διορίσει την αρμόδια επιτροπή για να συνεπικουρήσει την Επιτροπή στο έργο της και να εγκρίνει τις οδηγίες διαπραγμάτευσης που παρατίθενται στο παράρτημα.Οι οδηγίες διαπραγμάτευσης που περιλαμβάνονται στο παράρτημα συντάχθηκαν με σκοπό να επιτρέψουν στην Κοινότητα να γίνει μέλος του ΔΟΑΟ. Το καθεστώς αυτό θα επιτρέψει στην Κοινότητα, στους τομείς που εμπίπτουν στις αρμοδιότητές της, και επί ίσοις όροις με τις χώρες μέλη του ΔΟΑΟ:1. να λάβει θέση κατά τις διαπραγματεύσεις ή τις συνεδριάσεις των οργάνων του ΔΟΑΟ,2. για τους τομείς στους οποίους οι αποφάσεις λαμβάνονται με ψηφοφορία, να έχει δικαίωμα σταθμισμένης ψήφου ισοδύναμο με αυτό των κρατών μελών της που εκπροσωπούνται στα σχετικά όργανα του ΔΟΑΟ και δεσμεύονται από την κοινοτική νομοθεσία η οποία αποτελεί την βάση των αρμοδιοτήτων στις εξωτερικές σχέσεις,3. να δώσει τη συναίνεσή της ιδίω ονόματι προκειμένου να αναλάβει τα δικαιώματα και τις υποχρεώσεις που απορρέουν από τις πράξεις που συνήφθησαν στο πλαίσιο του ΔΟΑΟ.Σύμφωνα με το άρθρο 300 της συνθήκης ΕΚ, οι διαπραγματεύσεις πρέπει να διεξάγονται από την Επιτροπή σε διαβούλευση με την ειδική επιτροπή που διόρισε το Συμβούλιο. Τα κράτη μέλη που προσχωρούν σήμερα στον ΔΟΑΟ θα πρέπει να παράσχουν την πλήρη υποστήριξή τους στην προσχώρηση της Κοινότητας στον εν λόγω οργανισμό.Όταν θα ολοκληρωθούν οι διαπραγματεύσεις και με βάση την έκβασή τους, η Επιτροπή θα υποβάλει πρόταση απόφασης στο Συμβούλιο σχετικά με την προσχώρηση της Ευρωπαϊκής Κοινότητας στον ΔΟΑΟ.B. ΣΥΣΤΑΣΗΜε βάση τα ανωτέρω, η Επιτροπή συνιστά:-  στο Συμβούλιο να εξουσιοδοτήσει την Επιτροπή να διαπραγματευτεί με τον ΔΟΑΟ τους όρους και τις λεπτομέρειες προσχώρησης της Ευρωπαϊκής Κοινότητας στον ΔΟΑΟ·-  στο Συμβούλιο να διορίσει μια ειδική επιτροπή για να την συνεπικουρεί στο έργο της, ούτως ώστε η Επιτροπή να μπορέσει να διεξάγει τις εν λόγω διαπραγματεύσεις εξ ονόματος της Κοινότητας, σύμφωνα με τη συνθήκη·-  στο Συμβούλιο να εγκρίνει τις οδηγίες διαπραγμάτευσης του παραρτήματος της παρούσας σύστασης.ΠΑΡΑΡΤΗΜΑΟδηγίες διαπραγμάτευσης1. Η Κοινότητα πρέπει να αποκτήσει καθεστώς πλήρους μέλους επί ίσοις όροις με τις χώρες μέλη του ΔΟΑΟ.2. Το εν λόγω καθεστώς πρέπει να επιτρέπει στην Επιτροπή να συμμετέχει στις διαπραγματεύσεις και στις συνεδριάσεις ισότιμα με τις χώρες μέλη του ΔΟΑΟ.3. Η Κοινότητα δεν θα καταβάλει οικονομική συνεισφορά στον προϋπολογισμό του ΔΟΑΟ. Σε περίπτωση που η θέση αυτή αποδειχθεί αδικαιολόγητη ή υπονομεύσει τη συναίνεση των σημερινών μελών του ΔΟΑΟ όσον αφορά την προσχώρηση της Κοινότητας, η τελευταία θα μπορούσε να αποδεχθεί, ως εναλλακτική λύση, τη διάθεση ενός ποσού προοριζόμενου να καλύψει ορισμένες δαπάνες που προέκυψαν από την προσχώρησή της στον ΔΟΑΟ. Το ποσό αυτό δεν μπορεί να καθοριστεί μονομερώς από τον ΔΟΑΟ, αλλά σε συμφωνία με την Κοινότητα.4. Ως πλήρες μέλος, πρέπει να επιτραπεί στην Κοινότητα να προσχωρήσει σε όλες τις πράξεις που θα αποτελέσουν μελλοντικά αντικείμενο διαπραγμάτευσης εντός του ΔΟΑΟ σε θέματα της αρμοδιότητάς της.[1] ΕΕ L 148 της 6.6.2008, σ. 1.


Avis juridique important

|

31970H0121

70/121/ΕΟΚ: Σύσταση της Επιτροπής, της 22ας Δεκεμβρίου 1969, προς τη Γαλλική Δημορατία σχετικά με την διευθέτηση του εθνικού μονοπωλίου εμπορικού χαρακτήρα των scories thomas (Το κείμενο στη γαλλική γλώσσα είναι το μόνο αυθεντικό)

Επίσημη Εφημερίδα αριθ. L 031 της 09/02/1970 σ. 0007 - 0008 Δανική ειδική έκδοση: Σειρά II τόμος VI σ. 0016  Αγγλική ειδική έκδοση: Σειρά II τόμος VI σ. 0016

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


title: 2004/383/ΕΚ:Σύσταση της Επιτροπής, της 27ης Απριλίου 2004, σχετικά με τη χρήση παράγωγων χρηματοπιστωτικών μέσων από οργανισμούς συλλογικών επενδύσεων σε κινητές αξίες (ΟΣΕΚΑ)(Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό E(2004) 1541/1]

text:
30.4.2004         EL              Eπίσηµη Eφηµeρίδα της Eυρωπαϊκής 'Eνωσης                     L 144/35
                                  ΣΥΣΤΑΣΗ ΤΗΣ ΕΠΙΤΡΟΠΗΣ
                                      της 27ης Απριλίου 2004
      σχετικά µε τη χρήση παράγωγων χρηµατοπιστωτικών µέσων από οργανισµούς
                      συλλογικών επενδύσεων σε κινητές αξίες (ΟΣΕΚΑ)
                         [κοινοποιηθείσα υπό τον αριθµό Ε(2004) 1541/1]
                                            (2004/383/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο
211 δεύτερη περίπτωση,
Εκτιµώντας τα ακόλουθα:
(1)     Ένας από τους στόχους των τροποποιήσεων που επέφερε η οδηγία 2001/108/EΚ στην
        οδηγία του Συµβουλίου 85/611/ΕΟΚ της 20ής ∆εκεµβρίου 1985 για το συντονισµό
        των νοµοθετικών, κανονιστικών και διοικητικών διατάξεων σχετικά µε ορισµένους
        οργανισµούς συλλογικών επενδύσεων σε κινητές αξίες (ΟΣΕΚΑ)1, ήταν να διευρυνθεί
        το φάσµα των χρηµατοπιστωτικών µέσων στα οποία µπορούν να επενδύσουν οι
        ΟΣΕΚΑ και να επιτραπεί σε αυτούς να χρησιµοποιούν σύγχρονες επενδυτικές
        τεχνικές. Η διεύρυνση του πεδίου των επιτρεπόµενων επενδύσεων δεν περιλαµβάνει
        µόνον µέσα της χρηµαταγοράς, τραπεζικές καταθέσεις, µερίδια ΟΣΕΚΑ και άλλων
        οργανισµών συλλογικών επενδύσεων: οι ΟΣΕΚΑ αποκτούν πλέον τη δυνατότητα να
        χρησιµοποιούν, επίσης, παράγωγα χρηµατοπιστωτικά µέσα ως µέρος της γενικότερης
        επενδυτικής πολιτικής τους και όχι µόνον για την αντιστάθµιση κινδύνων.
(2)     Άλλος στόχος των τροποποιήσεων αυτών είναι να εξασφαλιστεί η προστασία των
        επενδυτών. Η οδηγία 85/611/EΟΚ, όπως τροποποιήθηκε, συγκροτεί ένα εκτεταµένο
        σύστηµα περιορισµού των κινδύνων. Προκειµένου να εξασφαλιστεί η δέουσα και
        επακριβής παρακολούθηση, µέτρηση και διαχείριση των κινδύνων που συνδέονται µε
        τις νέες κατηγορίες χρηµατοπιστωτικών µέσων, ιδίως όσον αφορά τα παράγωγα, οι
        εταιρείες διαχείρισης ή επενδύσεων οφείλουν να εφαρµόζουν κατάλληλες διαδικασίες
        µέτρησης των κινδύνων υπό την εποπτεία των αρµόδιων αρχών. Συγκεκριµένα, οι εν
        λόγω διαδικασίες µέτρησης των κινδύνων πρέπει να επιτρέπουν ανά πάσα στιγµή την
        παρακολούθηση, µέτρηση και διαχείριση των κινδύνων της κάθε θέσης και της
1
  ΕΕ L 375, της 31.12.1985, σ.3. Οδηγία η οποία τροποποιήθηκε τελευταία από την οδηγία 2001/108/ΕΚ του
        Ευρωπαϊκού Κοινοβουλίου και του Συµβουλίου (ΕΕ L 41, της 13.2.2002, σ.35).
 ---pagebreak--- L 144/36          EL             Eπίσηµη Eφηµeρίδα της Eυρωπαϊκής 'Eνωσης            30.4.2004
         συµβολής τους στo γενικό προφίλ κινδύνου του χαρτοφυλακίου. Οι εταιρείες
         διαχείρισης ή επενδύσεων πρέπει, επίσης, να εφαρµόζουν διαδικασίες ακριβούς και
         αµερόληπτης αξιολόγησης της αξίας των εξωχρηµατιστηριακών παραγώγων. Αυτές οι
         απαιτήσεις της οδηγίας 85/611/ΕΟΚ συνεπάγονται τη δηµιουργία ενός κατάλληλου
         πλαισίου µέτρησης και διαχείρισης των κινδύνων ενός ΟΣΕΚΑ από τα κράτη µέλη.
         Προκειµένου να διευκολυνθεί η ανάπτυξη ενός τέτοιου πλαισίου και να εξασφαλιστεί
         µια εναρµονισµένη προσέγγιση, είναι σκόπιµο να γίνουν συστάσεις ως προς
         ορισµένες βασικές αρχές που πρέπει να διέπουν τη µέτρηση των κινδύνων.
(3)      Στην επιτροπή επικοινωνίας για τους ΟΣΕΚΑ επιτεύχθηκε συµφωνία όσον αφορά τα
         πλεονεκτήµατα που παρουσιάζει η διατύπωση βασικών αρχών τις οποίες πρέπει να
         λαµβάνουν υπόψη τα κράτη µέλη. Οι αρχές αυτές πρέπει να βοηθήσουν τα κράτη
         µέλη να εξασφαλίσουν ισοδύναµη και αποτελεσµατική προστασία των επενδυτών σε
         ολόκληρη την Κοινότητα και να επιφυλάσσουν ίση µεταχείριση σε φορείς και
         προϊόντα ΟΣΕΚΑ που υπάγονται σε διαφορετικές δικαιοδοσίες.
(4)      Όσον αφορά το όριο του συνολικού κινδύνου στον οποίο εκτίθεται ένας ΟΣΕΚΑ σε
         σχέση µε παράγωγα, το οποίο καθορίζεται στην πρώτη υποπαράγραφο του άρθρου 21
         παράγραφος 3 της οδηγίας 85/611/EΟΚ και το µέγιστο όριο δανειοληψίας που
         καθορίζεται στο άρθρο 36 παράγραφο 2 της ίδιας οδηγίας, πρέπει να καταστεί σαφές
         ποιος είναι ο µέγιστος κίνδυνος στον οποίο µπορεί να εκτίθεται γενικά ένας ΟΣΕΚΑ.
(5)      Η γενικότερη έκθεση ενός ΟΣΕΚΑ σε κινδύνους πρέπει να εκτιµάται µε βάση τον
         κίνδυνο αδυναµίας του ΟΣΕΚΑ να ανταποκριθεί στις υποχρεώσεις του και τη
         µόχλευση που προσφέρει η χρήση παράγωγων χρηµατοπιστωτικών µέσων. Συνεπώς,
         πρέπει να εξασφαλιστεί η κατάλληλη µέτρηση του κινδύνου αγοράς ενός ΟΣΕΚΑ.
         Για τον λόγο αυτό είναι απαραίτητο να γίνουν συστάσεις όσον αφορά τις προσεγγίσεις
         που µπορούν να εφαρµοστούν όσον αφορά τη µέτρηση του κινδύνου αγοράς,
         διευκρινίζοντας τις προϋποθέσεις υπό τις οποίες µπορούν να χρησιµοποιηθούν οι
         ακόλουθες µεθοδολογίες: προσέγγιση βάσει των υποχρεώσεων (commitment
         approach), προσέγγιση βάσει της δυνητικής ζηµίας (Value-at-risk - VaR approach) και
         έλεγχοι κόπωσης (stress tests).
(6)      Για τους ίδιους λόγους είναι σκόπιµο να γίνουν συστάσεις όσον αφορά ορισµένα
         στοιχεία της µεθόδου εκτίµησης της µόχλευσης του χαρτοφυλακίου ενός ΟΣΕΚΑ
         µέσω της χρήσης παράγωγων χρηµατοπιστωτικών µέσων.
(7)      Βάσει της δεύτερης υποπαραγράφου του άρθρου 21 παράγραφος 3 της οδηγίας
         85/611/EΟΚ, ο κίνδυνος που αναλαµβάνει ένας ΟΣΕΚΑ πρέπει να υπολογίζεται
         λαµβάνοντας υπόψη όχι µόνο την τρέχουσα αξία των υποκείµενων περιουσιακών
         στοιχείων, αλλά και τον κίνδυνο αντισυµβαλλοµένου, την µελλοντική εξέλιξη της
         αγοράς και τον διαθέσιµο χρόνο για την ρευστοποίηση των θέσεων. Όσον αφορά τον
         κίνδυνο αντισυµβαλλοµένου για εξωχρηµατιστηριακά παράγωγα, στη δεύτερη
         υποπαράγραφο του άρθρου 22 παράγραφος 1 της ίδιας οδηγίας προβλέπονται ειδικές
         απαιτήσεις. Λόγω των απαιτήσεων αυτών, είναι σκόπιµο να διευκρινιστεί η µέθοδος
         υπολογισµού του κινδύνου αντισυµβαλλοµένου που συνδέεται µε παράγωγα
         χρηµατοπιστωτικά µέσα, καθώς και ο τρόπος µε τον οποίο σχετίζεται µε τις µεθόδους
         και τα κριτήρια της οδηγίας 2000/12/EΚ του Ευρωπαϊκού Κοινοβουλίου και του
 ---pagebreak--- 30.4.2004          EL          Eπίσηµη Eφηµeρίδα της Eυρωπαϊκής 'Eνωσης          L 144/37
        Συµβουλίου της 20ής Μαρτίου 2000 σχετικά µε την ανάληψη και την άσκηση
        δραστηριότητας πιστωτικών ιδρυµάτων2.
(8)     Βάσει του άρθρου 21 παράγραφος 3 τρίτη υποπαράγραφος, της οδηγίας 85/611/EΟΚ,
        ο κίνδυνος που αντιπροσωπεύει το υποκείµενο στο παράγωγο χρηµατοπιστωτικό µέσο
        στοιχείο, πρέπει να λαµβάνεται υπόψη κατά τον υπολογισµό των ορίων συγκέντρωσης
        ανά εκδότη τίτλων που καθορίζονται στο άρθρο 22 της οδηγίας. Σύµφωνα µε την ίδια
        διάταξη, τα κράτη µέλη µπορούν να επιτρέπουν, όταν ένας ΟΣΕΚΑ επενδύει σε
        παράγωγα χρηµατοπιστωτικά µέσα που βασίζονται σε δείκτη, οι επενδύσεις αυτές να
        µην συνδυάζονται µε τα όρια του άρθρου 22. Συνεπώς είναι σκόπιµο να γίνουν
        συστάσεις για πρότυπα εφαρµογής των ορίων συγκέντρωσης ανά εκδότη όταν
        πρόκειται για παράγωγα χρηµατοπιστωτικά µέσα.
(9)     Ακάλυπτες πωλήσεις είναι όλες οι πράξεις µε τις οποίες ο ΟΣΕΚΑ εκτίθεται στον
        κίνδυνο να αναγκαστεί να αγοράσει κινητές αξίες σε τιµή µεγαλύτερη από την τιµή
        παράδοσης των κινητών αξιών µε αποτέλεσµα να ζηµιώνεται, καθώς και στον κίνδυνο
        να µην είναι σε θέση να παραδώσει το υποκείµενο παράγωγο χρηµατοπιστωτικό µέσο
        για διακανονισµό κατά τη λήξη της πράξης. Οι κίνδυνοι αυτοί υπάρχουν πάντοτε για
        τις συναλλαγές στο πλαίσιο των οποίων ο ΟΣΕΚΑ αναγκάζεται να αγοράσει κινητές
        αξίες από την αγορά προκειµένου να ανταποκριθεί στις υποχρεώσεις του. Στις
        περιπτώσεις αυτές ο ΟΣΕΚΑ εκτίθεται στον κίνδυνο να µην µπορέσει να
        ανταποκριθεί στο σύνολο ή σε ένα µέρος των υποχρεώσεων που έχει αναλάβει στο
        πλαίσιο µιας πράξης σε χρηµατοπιστωτικά παράγωγα. Για τον λόγο αυτόν, το άρθρο
        42 της οδηγίας 85/611/EΟΚ γενικά απαγορεύει τις ακάλυπτες πωλήσεις προκειµένου
        να αποφεύγονται οι µεγάλες ζηµίες για τους ΟΣΕΚΑ. Ωστόσο στο πλαίσιο µιας
        πράξης µε παράγωγα χρηµατοπιστωτικά µέσα που έχει τα χαρακτηριστικά ακάλυπτης
        πώλησης, οι κίνδυνοι που συνήθως συνδέονται µε τις ακάλυπτες πωλήσεις ενδέχεται
        να µην έχουν πάντοτε την ίδια σπουδαιότητα. Για τον λόγο αυτόν είναι σκόπιµο να
        διευκρινιστεί η έννοια των ακάλυπτων πωλήσεων όταν πρόκειται για παράγωγα
        χρηµατοπιστωτικά µέσα και να γίνουν συστάσεις ως προς τα κριτήρια που πρέπει να
        ισχύουν για την κάλυψη µιας πράξης σε παράγωγα προκειµένου να διευκολυνθεί η
        συµµόρφωση µε το άρθρο 42.
(10)    Η παρούσα σύσταση αποτελεί ένα πρώτο βήµα προς την οµοιόµορφη κατανόηση των
        µεθόδων µέτρησης των κινδύνων στον τοµέα των ΟΣΕΚΑ. Ωστόσο, οι µέθοδοι
        µέτρησης κινδύνων προοδεύουν συνεχώς. Συνεπώς, µπορεί να χρειαστούν περαιτέρω
        µέτρα προκειµένου να ληφθούν υπόψη και άλλες εξελίξεις όπως η Συµφωνία της
        Βασιλείας περί κεφαλαίων (Βασιλεία ΙΙ) και η µελλοντική κοινοτική οδηγία για τις
        κεφαλαιακές απαιτήσεις για τράπεζες και εταιρείες επενδύσεων.
(11)    Η παρούσα σύσταση παρέχει ορισµένα βασικά στοιχεία που πρέπει να έχουν υπόψη
        τους τα κράτη µέλη κατά την εφαρµογή της οδηγίας 85/611/EΟΚ όπως
        τροποποιήθηκε µε την οδηγία 2001/108/EΚ. Πρέπει να σηµειωθεί ότι σκοπός της
        παρούσας σύστασης δεν είναι να δοθούν διεξοδικές οδηγίες όσον αφορά τη χρήση
        παράγωγων χρηµατοπιστωτικών µέσων από ΟΣΕΚΑ αλλά να τεθούν ορισµένες αρχές
        που µπορούν να ληφθούν ως βάση για µια κοινή προσέγγιση στο θέµα της µέτρησης
        των κινδύνων στην περίπτωση των ΟΣΕΚΑ.
2
  ΕΕ L 126, της 26.5.2000, σ.1
 ---pagebreak--- L 144/38       EL             Eπίσηµη Eφηµeρίδα της Eυρωπαϊκής 'Eνωσης          30.4.2004
ΕΞΕ∆ΩΣΕ ΤΗΝ ΠΑΡΟΥΣΑ ΣΥΣΤΑΣΗ:
Στο πλαίσιο της εφαρµογής της οδηγίας 85/611/ΕΟΚ τα κράτη µέλη πρέπει να εφαρµόζουν
τα ακόλουθα:
1. Συστήµατα µέτρησης των κινδύνων ανταποκρινόµενα στο προφίλ κινδύνου των ΟΣΕΚΑ
Κατά την εφαρµογή του άρθρου 21 παράγραφος 1 της οδηγίας 85/611/ΕΟΚ, συνιστάται στα
κράτη µέλη να εξασφαλίσουν ότι οι εταιρείες διαχείρισης ή επενδύσεων χρησιµοποιούν
συστήµατα µέτρησης των κινδύνων τα οποία ανταποκρίνονται στο προφίλ κινδύνου ενός
ΟΣΕΚΑ προκειµένου να διασφαλιστεί ότι µετρώνται µε ακρίβεια όλοι οι ουσιώδεις κίνδυνοι
που αντιµετωπίζει ο ΟΣΕΚΑ, υπό την εποπτεία των αρµόδιων αρχών.
2. Εναρµονισµένη ερµηνεία των περιορισµών της έκθεσης των ΟΣΕΚΑ σε κινδύνους
2.1 Περιορισµός της συνολικής έκθεσης των ΟΣΕΚΑ σε κινδύνους από παράγωγα και
περιορισµός της γενικότερης έκθεσής τους σε κινδύνους
Στα κράτη µέλη συνιστάται να εξασφαλίσουν ότι η συνολική έκθεση σε χρηµατοπιστωτικά
παράγωγα µέσα δεν υπερβαίνει το 100% της καθαρής αξίας του ενεργητικού των ΟΣΕΚΑ και
συνεπώς ότι η γενικότερη έκθεσή τους σε κινδύνους δεν υπερβαίνει το 200% της καθαρής
αξίας του ενεργητικού τους σε µόνιµη βάση.
2.2. Περιορισµός της επιτρεπόµενης προσωρινής δανειοληψίας
Στα κράτη µέλη συνιστάται να εξασφαλίσουν ότι η συνολική έκθεση των ΟΣΕΚΑ σε
κινδύνους δεν αυξάνεται κατά περισσότερο από 10% µε την λήψη προσωρινών δανείων,
ούτως ώστε η γενικότερη έκθεση των ΟΣΕΚΑ σε κινδύνους να µην υπερβεί σε καµία
περίπτωση το 210% της καθαρής αξίας του ενεργητικού τους.
2.3 Κοινή εφαρµογή των σηµείων 3 και 4
Όσον αφορά την εφαρµογή του ορίου του 100% για τη συνολική έκθεση σε κινδύνους από
παράγωγα, στα κράτη µέλη συνιστάται να εξασφαλίσουν την τήρηση αµφότερων των
σηµείων 3 και 4.
3. Κατάλληλα διαµορφωµένα πρότυπα µέτρησης του κινδύνου αγοράς
3.1. Προσαρµογή των µεθόδων µέτρησης των κινδύνων ανάλογα µε το προφίλ κινδύνου του
ΟΣΕΚΑ
Σύµφωνα µε την γενική αρχή που αναφέρεται στο σηµείο 1 και η οποία θεσπίζεται µε το
άρθρο 21 παράγραφος 1 της οδηγίας 85/611/E, στα κράτη µέλη συνιστάται να επιτρέψουν µια
διαφοροποιηµένη µεθοδολογική προσέγγιση ανάλογα µε το εάν πρόκεται για «απλούς
ΟΣΕΚΑ» που γενικά έχουν µικρότερες και λιγότερο πολύπλοκες θέσεις σε παράγωγα
δεδοµένου ότι χρησιµοποιούν π.χ. έναν µικρό αριθµό απλών δικαιωµάτων προαίρεσης, ή για
«εξελιγµένους ΟΣΕΚΑ». Η διάκριση µεταξύ των δύο αυτών κατηγοριών και ο ακριβής
προσδιορισµός τους απαιτεί περαιτέρω εργασίες σύµφωνα µε το σηµείο 3.4. Εν αναµονή της
ολοκλήρωσης των εργασιών αυτών, τα κράτη µέλη πρέπει να κινηθούν προς την κατεύθυνση
της αναλυτικότερης µέτρησης του κινδύνου αγοράς σύµφωνα µε τα σηµεία 3.2. και 3.3.
3.2. Απλοί ΟΣΕΚΑ
 ---pagebreak--- 30.4.2004       EL            Eπίσηµη Eφηµeρίδα της Eυρωπαϊκής 'Eνωσης            L 144/39
3.2.1 Χρησιµοποίηση της προσέγγισης βάσει των υποχρεώσεων
Στα κράτη µέλη συνιστάται να ζητήσουν από τις αρµόδιες αρχές τους να εξασφαλίζουν ότι
στην περίπτωση απλών ΟΣΕΚΑ αποδεικνύεται µε ικανοποιητικό τρόπο ότι ο κίνδυνος
αγοράς έχει εκτιµηθεί σωστά µε την προσέγγιση βάσει των υποχρεώσεων, στο πλαίσιο της
οποίας οι θέσεις ενός ΟΣΕΚΑ σε παράγωγα µετατρέπονται σε ισοδύναµες θέσεις σε
υποκείµενα περιουσιακά στοιχεία. Για την εφαρµογή της προσέγγισης βάσει των
υποχρεώσεων, οι αρµόδιες αρχές των κρατών µελών πρέπει επίσης να λάβουν υπόψη
κριτήρια όπως ο συνολικός κίνδυνος στον οποίο εκτίθενται οι ΟΣΕΚΑ εξαιτίας της χρήσης
χρηµατοπιστωτικών παραγώγων, η φύση, ο στόχος, ο αριθµός και η συχνότητα των
συµβάσεων που συνάπτουν οι ΟΣΕΚΑ, καθώς και οι εφαρµοζόµενες διαχειριστικές τεχνικές.
3.2.2 Tεχνικές διευκρινίσεις
Στην περίπτωση δικαιωµάτων προαίρεσης, στα κράτη µέλη συνιστάται να επιτρέψουν την
εφαρµογή της προσέγγισης «δέλτα», η οποία βασίζεται στο βαθµό µεταβολής της τιµής του
δικαιώµατος προαίρεσης ως επακόλουθο µιας οριακής µεταβολής της τιµής των υποκείµενων
χρηµατοπιστωτικών µέσων. Η µετατροπή των θέσεων σε προθεσµιακά συµβόλαια,
συµβόλαια µελλοντικής εκπλήρωσης και ανταλλαγές (swap) πρέπει να εξαρτάται από τον
ακριβή χαρακτήρα των υποκείµενων συµβάσεων. Στην περίπτωση απλών συµβάσεων, θα
λαµβάνεται κυρίως υπόψη η αγοραία αξία των συµβάσεων.
3.2.3 Πρόσκληση για την εξέταση πρόσθετων µέτρων προστασίας
Τα κράτη µέλη καλούνται να εξετάσουν αν απαιτούνται πρόσθετα µέτρα προστασίας στο
πλαίσιο της προσέγγισης βάσει των υποχρεώσεων όπως ο καθορισµός ενός κατάλληλου
ανώτατου ορίου για τον συνολικό κίνδυνο από χρηµατοπιστωτικά παράγωγα κάτω από το
100% της καθαρής αξίας ενεργητικού για τους απλούς ΟΣΕΚΑ.
3.3 Εξελιγµένοι ΟΣΕΚΑ
3.3.1 Συστηµατική χρήση της προσέγγισης βάσει της δυνητικής ζηµίας (Value-at-Risk - VaR)
σε συνδυασµό µε ελέγχους κόπωσης
Στην περίπτωση «εξελιγµένων ΟΣΕΚΑ», στα κράτη µέλη συνιστάται να απαιτήσουν από τις
εταιρείες διαχείρισης ή επενδύσεων να εφαρµόζουν συστηµατικά την προσέγγιση VaR. Στο
πλαίσιο της προσέγγισης αυτής υπολογίζεται η µέγιστη δυνητική ζηµία που µπορεί να
υποστεί το χαρτοφυλάκιο ενός ΟΣΕΚΑ µέσα σε συγκεκριµένο χρονικό ορίζοντα και
δεδοµένο διάστηµα εµπιστοσύνης. Στα κράτη µέλη συνιστάται να απαιτήσουν από τις
εταιρείες διαχείρισης ή επενδύσεων να εφαρµόζουν επίσης ελέγχους κόπωσης που θα τις
βοηθούν στη διαχείριση ενδεχόµενων κινδύνων από ασυνήθιστες εξελίξεις της αγοράς. Οι
έλεγχοι κόπωσης µετρούν τον τρόπο µε τον οποίο ακραίες οικονοµικές εξελίξεις επηρεάζουν
την αξία ενός χαρτοφυλακίου σε δεδοµένο χρονικό σηµείο.
3.3.2 Πρόσκληση για την ανάπτυξη κοινών προτύπων αναφοράς σε µεταγενέστερη φάση
Για την εφαρµογή της προσέγγισης VaR, συνιστάται στα κράτη µέλη να απαιτούν τη
χρησιµοποίηση κατάλληλων προτύπων σύµφωνα µε το σηµείο 3.1. Προς τούτο, τα κράτη
µέλη πρέπει να βασιστούν στις εξής παραµέτρους: διάστηµα εµπιστοσύνης 99%, κατοχή επί
ένα µήνα και «πρόσφατες» διακυµάνσεις, δηλαδή το πολύ ενός έτους από την ηµεροµηνία
υπολογισµού µε την επιφύλαξη πρόσθετων ελέγχων από τις αρµόδιες αρχές. Εφόσον
αναπτυχθούν κοινά πρότυπα σε µεταγενέστερη φάση σύµφωνα µε το σηµείο 3.4, τα κράτη
 ---pagebreak--- L 144/40       EL             Eπίσηµη Eφηµeρίδα της Eυρωπαϊκής 'Eνωσης           30.4.2004
µέλη πρέπει να επιτρέπουν στις εταιρείες διαχείρισης ή επενδύσεων να αποκλίνουν από τα
πρότυπα αυτά µόνον κατά περίπτωση και ύστερα από κατάλληλο έλεγχο από µέρους των
αρµόδιων αρχών σύµφωνα µε τα όσα προβλέπονται στο σηµείο 3.3.3.
3.3.3 Εσωτερικά µοντέλα µέτρησης των κινδύνων
Στα κράτη µέλη συνιστάται να δέχονται τα εσωτερικά µοντέλα µέτρησης των κινδύνων που
προτείνουν οι εταιρείες διαχείρισης ή επενδύσεων µόνον εφόσον προβλέπουν κατάλληλα
µέτρα προστασίας, περιλαµβανοµένων εκείνων που αναφέρονται στην παρούσα σύσταση. Τα
µοντέλα αυτά πρέπει να ελέγχονται καταλλήλως από τις αρµόδιες εθνικές αρχές. Συνιστάται,
επίσης, στα κράτη µέλη να κοινοποιήσουν κατάλογο µοντέλων αναγνωρισµένων από τις
αρµόδιες εθνικές αρχές και να τα διαθέσουν στο κοινό µε τα κατάλληλα µέσα.
3.4 Σύσταση για τη διεξαγωγή περαιτέρω εργασιών
Λαµβάνοντας υπόψη ότι οι µεθοδολογίες µέτρησης των κινδύνων απαιτούν περαιτέρω
επεξεργασία, συνιστάται στα κράτη µέλη να ενθαρρύνουν τις αρµόδιες αρχές τους να
διεξάγουν περαιτέρω εργασίες µε σκοπό να εκπονηθούν πιο προηγµένες και σύνθετες
µεθόδοι µέτρησης κινδύνου και µε τον τρόπο αυτόν να αναπτυχθεί µια συγκλίνουσα
προσέγγιση για ολόκληρη την Κοινότητα. Συγκεκριµένα, οι εργασίες πρέπει να αφορούν τα
εξής:
" α) κριτήρια χαρακτηρισµού ΟΣΕΚΑ ως απλών ή εξελιγµένων,
" β) µετατροπή παράγωγων χρηµατοπιστωτικών µέσων σε ισοδύναµα υποκείµενα
    περιουσιακά στοιχεία, και συµψηφισµός των θέσεων στις οποίες βασίζονται τα
    χρηµατοπιστωτικά παράγωγα σε περίπτωση εφαρµογής της προσέγγισης βάσει των
    υποχρεώσεων,
" γ) βέλτιστες πρακτικές στον τοµέα VaR και έλεγχων κόπωσης,
" δ) πρότυπα στα οποία πρέπει να ανταποκρίνονται τα εσωτερικά µοντέλα προκειµένου να
    χρησιµοποιηθούν από ΟΣΕΚΑ.
4. Κατάλληλα διαµορφωµένα πρότυπα εκτίµησης της µόχλευσης
4.1 Χρήση της προσέγγισης βάσει των υποχρεώσεων
Ελλείψει των προηγµένων µεθοδολογιών που αναφέρονται στο σηµείο 4.2., συνιστάται στα
κράτη µέλη να απαιτήσουν τη χρήση της προσέγγισης βάσει των υποχρεώσεων για την
εκτίµηση της µόχλευσης ενός ΟΣΕΚΑ, σε συνδυασµό µε τις προσεγγίσεις VaR και τους
έλεγχους κόπωσης που απαιτούνται για τον υπολογισµό του βαθµού έκθεσης εξελιγµένων
ΟΣΕΚΑ σε κινδύνους της αγοράς, σύµφωνα µε το σηµείο 3.3.
Συνιστάται, επίσης, στα κράτη µέλη να επιτρέψουν στις εταιρείες διαχείρισης ή επενδύσεων
που εφαρµόζουν την προσέγγιση βάσει των υποχρεώσεων σύµφωνα µε το σηµείο 3.2. να
εφαρµόζουν την ίδια προσέγγιση για την εκτίµηση της µόχλευσης.
4.2 Πρόσκληση να επιτραπεί η χρήση πιο προηγµένων µεθόδων
Στην περίπτωση εξελιγµένων ΟΣΕΚΑ του σηµείου 3.3, υπό τον όρο ότι οι εποπτικές αρχές
είναι απολύτως πεπεισµένες ότι µια συγκεκριµένη εταιρεία διαχείρισης ή επενδύσεων έχει
ήδη αναπτύξει και ελέγξει µια κατάλληλη µέθοδο εκτίµησης της µόχλευσης µέσω
προσεγγίσεων VaR και ελέγχων κόπωσης και υπό την προϋπόθεση ότι η εταιρεία διαχείρισης
ή επενδύσεων τεκµηριώνει δεόντως τη µέθοδο αυτή, τα κράτη µέλη πρέπει να εξετάσουν τη
 ---pagebreak--- 30.4.2004          EL          Eπίσηµη Eφηµeρίδα της Eυρωπαϊκής 'Eνωσης          L 144/41
δυνατότητα αναγνώρισής της για σκοπούς εκτίµησης της µόχλευσης. Προς τούτο, συνιστάται
συγκεκριµένα στα κράτη µέλη να λάβουν υπόψη τους προσεγγίσεις βασιζόµενες σε ένα
πρότυπο σύγκρισης όπως η τιµή VaR/ελέγχου κόπωσης ενός κατάλληλου χαρτοφυλακίου
αναφοράς που ανταποκρίνεται στην επενδυτική πολιτική ενός ΟΣΕΚΑ ή την τιµή
VaR/ελέγχου κόπωσης ενός άλλου κατάλληλου σηµείου αναφοράς.
4.3 Σύσταση για τη διεξαγωγή περαιτέρω εργασιών
Συνιστάται στα κράτη µέλη να λάβουν υπόψη ότι οι µέθοδοι εκτίµησης της µόχλευσης ενός
ΟΣΕΚΑ απαιτούν περαιτέρω επεξεργασία, ιδίως όταν η µέγιστη τιµή VaR/ελέγχου κόπωσης
αντιστοιχεί σε συνολικό κίνδυνο 200% της καθαρής αξίας του ενεργητικού ενός ΟΣΕΚΑ.
Εποµένως, πρέπει να ενθαρρύνουν τις αρµόδιες εθνικές αρχές να διεξάγουν περαιτέρω
εργασίες για την ανάπτυξη πιο προηγµένων και σύνθετων µεθόδων εκτίµησης της µόχλευσης
µε σκοπό την ανάπτυξη µιας συγκλίνουσας προσέγγισης για ολόκληρη την Κοινότητα.
5. Εφαρµογή κατάλληλων προτύπων και αναγνωρισµένων τεχνικών άµβλυνσης των
κινδύνων για τον περιορισµό του κινδύνου αντισυµβαλλοµένου
5.1.Κριτήρια για τον περιορισµό του κινδύνου αντισυµβαλλοµένου για εξωχρηµατιστηριακά
παράγωγαΣτα κράτη µέλη συνιστάται να εξασφαλίσουν ότι όλες οι πράξεις σε παράγωγα που
θεωρούνται ότι δεν φέρουν κίνδυνο αντισυµβαλλοµένου εκτελούνται στο πλαίσιο
ρυθµιζόµενης αγοράς της οποίας το γραφείο συµψηφισµού πληροί τις εξής προϋποθέσεις:
καλύπτεται από κατάλληλη εγγύηση εκτέλεσης, αποτιµά σε ηµερήσια βάση την αγοραία αξία
των θέσεων σε παράγωγα και προβαίνει τουλάχιστον σε ηµερήσιο καθορισµό περιθωρίων.
5.2 Σύσταση όσον αφορά την εφαρµογή της µεθόδου της µέγιστης δυνητικής ζηµίας
Στα κράτη µέλη συνιστάται να απαιτήσουν να µετράται ο κίνδυνος ανά αντισυµβαλλόµενο σε
µια πράξη σε εξωχρηµατιστηριακά παράγωγα µε βάση τη µέγιστη δυνητική ζηµία του
ΟΣΕΚΑ σε περίπτωση που ο αντισυµβαλλόµενος δεν εκπληρώσει τις υποχρεώσεις του και
όχι µε βάση την ονοµαστική αξία της εξωχρηµατιστηριακής σύµβασης.
5.3 Πρόσκληση για τη χρήση των προτύπων που θεσπίζει η οδηγία 2000/12/EΚ ως µια πρώτη
βάση αναφοράς
Σύµφωνα µε τα ποσοτικά εποπτικά όρια που τέθηκαν µε την οδηγία 2001/108/EΚ, στα κράτη
µέλη συνιστάται να απαιτούν την εκτίµηση του κινδύνου αντισυµβαλλοµένου για
εξωχρηµατιστηριακά παράγωγα βάσει της µεθόδου της αγοραίας αξίας που θεσπίζεται µε την
οδηγία 2000/12/EΚ του Ευρωπαϊκού Κοινοβουλίου και του Συµβουλίου3, µε την επιφύλαξη
της αναγκαιότητας κατάλληλων µοντέλων καθορισµού των τιµών όταν η αγοραία τιµή δεν
είναι διαθέσιµη. Τα κράτη µέλη πρέπει, επίσης, να απαιτούν την πλήρη εφαρµογή της
προσέγγισης της ισοδυναµίας που προβλέπει η οδηγία 2000/12/EΚ, σε συνδυασµό µε ένα
σύστηµα πρόσθετων επιβαρύνσεων ώστε να αντικατοπτρίζεται ο δυνητικός µελλοντικός
κίνδυνος.
5.4 Αναγνώριση εγγυήσεων για τον σκοπό της εκτίµησης του κινδύνου αντισυµβαλλοµένου στον
οποίο εκτίθεται ένας ΟΣΕΚΑ
5.4.1 Γενικά κριτήρια
3
  ΕΕ L 126, της 26.5.2000, σ.1
 ---pagebreak--- L 144/42        EL            Eπίσηµη Eφηµeρίδα της Eυρωπαϊκής 'Eνωσης           30.4.2004
Στα κράτη µέλη συνιστάται να επιτρέψουν την αναγνώριση των εγγυήσεων που παρέχονται
προκειµένου να µειωθεί ο κίνδυνος αντισυµβαλλοµένου ενός ΟΣΕΚΑ υπό τον όρο ότι,
σύµφωνα µε τους εποπτικούς κανόνες της οδηγίας 2000/12/EΚ και λαµβάνοντας υπόψη
µεταγενέστερες εξελίξεις:
" α) η αγοραία αξία των εγγυήσεων εκτιµάται σε ηµερήσια βάση και υπερβαίνει το ποσό
    που εκτίθεται σε κίνδυνο,
" β) οι εγγυήσεις φέρουν αµελητέους µόνον κινδύνους (π.χ. κρατικά οµόλογα πρώτης
    πιστοληπτικής διαβάθµισης ή µετρητά) και είναι ρευστοποιήσιµες,
" γ) οι εγγυήσεις βρίσκονται υπό την επιτροπεία τρίτου µη σχετιζόµενου µε τον φορέα ή
    προστατεύονται νοµικά από τις επιπτώσεις της χρεοκοπίας συνδεδεµένου µέρους,
" δ) ο ΟΣΕΚΑ δύναται, ανά πάσα στιγµή, να κάνει χρήση των εγγυήσεων.
5.4.2 Όρια συγκέντρωσης κινδύνου
Σύµφωνα µε τη γενική αρχή της διασποράς του κινδύνου, στα κράτη µέλη συνιστάται να
εξασφαλίσουν ότι η έκθεση µιας οντότητας ή οµίλου σε κίνδυνο αντισυµβαλλοµένου,
λαµβάνοντας υπόψη τις εγγυήσεις που χορήγησε η εν λόγω οντότητα ή όµιλος, δεν µπορεί να
υπερβαίνει το όριο του 20% που προβλέπει η οδηγία 85/611/EΟΚ, τόσο σε επίπεδο
µεµονωµένης οντότητας βάσει της δεύτερης υποπαραγράφου του άρθρου 22 παράγραφος 2
όσο και σε επίπεδο οµίλου βάσει του άρθρου 22 παράγραφος 5 της ίδιας οδηγίας.
5.5 Αναγνώριση συµψηφισµού
Στα κράτη µέλη συνιστάται να επιτρέψουν στους ΟΣΕΚΑ να συµψηφίζουν τις θέσεις τους σε
εξωχρηµατιστηριακά παράγωγα έναντι του ιδίου αντισυµβαλλοµένου, υπό τον όρο ότι οι
διαδικασίες συµψηφισµού πληρούν τους όρους της οδηγίας 2000/12/EΚ και ότι βασίζονται
σε συµφωνίες δεσµευτικές από νοµική άποψη.
6. Χρησιµοποίηση κατάλληλων µεθόδων κατά την εφαρµογή ορίων ως προς τον κίνδυνο
εκδότη
6.1 Προσαρµογή των µεθόδων µέτρησης των κινδύνων στην τυπολογία των παραγώγων
∆εδοµένου ότι η τέταρτη υποπαράγραφος του άρθρου 21 παράγραφος 3 της οδηγίας
85/611/EΟΚ ορίζει ότι προκειµένου να συµπεριληφθούν χρηµατοπιστωτικά παράγωγα µέσα
στα όρια συγκέντρωσης ανά εκδότη που προβλέπονται στο άρθρο 22, τα παράγωγα αυτά
πρέπει να µετατρέπονται σε ισοδύναµες θέσεις σε υποκείµενα στοιχεία του ενεργητικού,
συνιστάται στα κράτη µέλη να απαιτήσουν τη χρησιµοποίηση µεθόδων κατάλληλων για τον
εκάστοτε τύπο παραγώγου. Για παράδειγµα, τα κράτη µέλη µπορούν να επιτρέψουν τη
χρησιµοποίηση της προσέγγισης «δέλτα» για τα δικαιώµατα προαίρεσης. Στις περιπτώσεις
στις οποίες δεν ενδείκνυται η προσέγγιση αυτή ή είναι τεχνικά αδύνατη η εφαρµογή της
εξαιτίας της πολυπλοκότητας του υπόψη χρηµατοπιστωτικού παράγωγου µέσου, τα κράτη
µέλη µπορούν να επιτρέψουν τη χρησιµοποίηση µιας προσέγγισης βασιζόµενης στη µέγιστη
δυνητική ζηµία για το υπόψη παράγωγο ως µέγιστο όριο εκτίµησης του κινδύνου
αφερεγγυότητας.
6.2 Η περίπτωση των παραγώγων που βασίζονται σε δείκτη
Στα κράτη µέλη συνιστάται, όταν κάνουν χρήση της διακριτικής τους ευχέρειας κατά την
εφαρµογή του δικαιώµατος που προβλέπει η τρίτη υποπαράγραφος του άρθρου 21
παράγραφος 3 της οδηγίας 85/611/EΟΚ, να λαµβάνουν υπόψη αν ο υποκείµενος δείκτης ενός
 ---pagebreak--- 30.4.2004       EL            Eπίσηµη Eφηµeρίδα της Eυρωπαϊκής 'Eνωσης            L 144/43
παράγωγου χρηµατοπιστωτικού µέσου ανταποκρίνεται στις απαιτήσεις του άρθρου 22α της
ίδιας οδηγίας. Όσον αφορά την εφαρµογή του άρθρου 21 παράγραφος 2 και της τρίτης
υποπαραγράφου του άρθρου 21 παράγραφος 3 της οδηγίας, στα κράτη µέλη συνιστάται να
λαµβάνουν υπόψη ότι µια εταιρεία διαχείρισης ή επενδύσεων δεν πρέπει να έχει τη
δυνατότητα να χρησιµοποιεί χρηµατοπιστωτικά παράγωγα µέσα βασιζόµενα σε δείκτη δικής
της σύνθεσης προκειµένου να παρακάµψει τα όρια συγκέντρωσης ανά εκδότη που καθορίζει
το άρθρο 22. Συνιστάται, επίσης, στα κράτη µέλη να λάβουν υπόψη ότι µια εταιρεία
διαχείρισης ή επενδύσεων δεν πρέπει να έχει τη δυνατότητα να χρησιµοποιεί
χρηµατοπιστωτικά παράγωγα µέσα βασιζόµενα σε δείκτες που δεν συµµορφώνονται µε τα
όρια συγκέντρωσης του άρθρου 22α της οδηγίας 85/611/EΟΚ.
6.3 Όρια συγκέντρωσης κινδύνων
Στα κράτη µέλη συνιστάται να απαιτούν από τις εταιρείες διαχείρισης ή επενδύσεων να
λαµβάνουν σωρευτικά υπόψη τον κίνδυνο αντισυµβαλλοµένου και τον κίνδυνο εκδότη έναντι
της ίδιας οντότητας ή του ίδιου οµίλου επιχειρήσεων κατά την εφαρµογή του ορίου του 20%
της καθαρής αξίας του ενεργητικού βάσει της δεύτερης υποπαραγράφου του άρθρου 22
παράγραφος 2 και του άρθρου 22 παράγραφος 5 της οδηγίας 85/611/EΟΚ.
7. Εφαρµογή κατάλληλων κανόνων κάλυψης σε πράξεις τόσο µε εισηγµένα όσο και µε
εξωχρηµατιστηριακά παράγωγα χρηµατοπιστωτικά µέσα
7.1 Κατάλληλη κάλυψη ελλείψει διακανονισµού σε µετρητά
Όταν το χρηµατοπιστωτικό παράγωγο µέσο προβλέπει αυτόµατα ή κατ’επιλογήν του
αντισυµβαλλοµένου, τη φυσική παράδοση του υποκείµενου χρηµατοπιστωτικού µέσου κατά
τη λήξη ή κατά την άσκηση, και υπό την προϋπόθεση ότι η φυσική παράδοση αποτελεί
τρέχουσα πρακτική για το υπόψη µέσο, στα κράτη µέλη συνιστάται να απαιτούν από τους
ΟΣΕΚΑ να διατηρούν το εν λόγω υποκείµενο χρηµατοπιστωτικό µέσο στο χαρτοφυλάκιό
τους για λόγους κάλυψης.
7.2 Κατ’ εξαίρεση υποκατάσταση µε εναλλακτική υποκείµενη κάλυψη ελλείψει διακανονισµού
σε µετρητά
Στις περιπτώσεις που οι κίνδυνοι του υποκείµενου χρηµατοπιστωτικού µέσου ενός
παραγώγου µπορούν να εκπροσωπηθούν επαρκώς από άλλο υποκείµενο χρηµατοπιστωτικό
µέσο και το υποκείµενο χρηµατοπιστωτικό µέσο είναι ρευστοποιήσιµο σε πολύ µεγάλο
βαθµό, τα κράτη µέλη πρέπει να εξετάσουν τη δυνατότητα να επιτρέψουν στους ΟΣΕΚΑ να
διατηρούν, κατ’ εξαίρεση άλλα ρευστοποιήσιµα περιουσιακά στοιχεία ως κάλυψη, υπό τον
όρο ότι αυτά µπορούν να χρησιµοποιηθούν ανά πάσα στιγµή για την αγορά του προς
παράδοση υποκείµενου χρηµατοπιστωτικού µέσου και ότι ο πρόσθετος κίνδυνος αγοράς που
συνδέεται µε αυτό το είδος πράξης µετράται καταλλήλως.
7.3 Υποκατάσταση µε εναλλακτική υποκείµενη κάλυψη ελλείψει διακανονισµού σε µετρητά
Στις περιπτώσεις που το χρηµατοπιστωτικό παράγωγο µέσο διακανονίζεται αυτόµατα σε
µετρητά ή κατά τη διακριτική ευχέρεια του ΟΣΕΚΑ, τα κράτη µέλη πρέπει να εξετάσουν τη
δυνατότητα να επιτρέψουν στον ΟΣΕΚΑ να µην διατηρεί το συγκεκριµένο υποκείµενο µέσο
ως κάλυψη. Στην περίπτωση αυτή, στα κράτη µέλη συνιστάται να θεωρήσουν ως κατάλληλη
κάλυψη τα κάτωθι:
–         α)   µετρητά,
 ---pagebreak--- L 144/44        EL            Eπίσηµη Eφηµeρίδα της Eυρωπαϊκής 'Eνωσης         30.4.2004
–        β)    ρευστοποιήσιµους χρεωστικούς τίτλους (π.χ. κρατικά οµόλογα πρώτης
         πιστοληπτικής διαβάθµισης) µε κατάλληλα µέτρα προστασίας (ιδίως ειδικά
         περιθώρια ασφαλείας),
–        γ)    άλλα ιδιαίτερα ρευστοποιήσιµα στοιχεία αναγνωριζόµενα από τις αρµόδιες
         αρχές που εξετάζουν τον συσχετισµό τους µε τα υποκείµενα χρηµατοπιστωτικά
         παράγωγα, µε την επιφύλαξη κατάλληλων µέτρων προστασίας (π.χ. ειδικά
         περιθώρια ασφαλείας, κατά περίπτωση).
Στο πλαίσιο της εφαρµογής του άρθρου 42 της οδηγίας 85/611/EΟΚ, τα κράτη µέλη πρέπει
να θεωρήσουν ότι «ρευστοποιήσιµα» είναι τα µέσα εκείνα που µπορούν να µετατραπούν σε
µετρητά το αργότερο εντός επτά εργάσιµων ηµερών σε τιµή όσο το δυνατό πλησιέστερη στην
τρέχουσα αξία του χρηµατοπιστωτικού µέσου στην αγορά του. Στα κράτη µέλη συνιστάται
να εξασφαλίσουν ότι οι ΟΣΕΚΑ θα έχουν στη διάθεσή τους το αντίστοιχο ποσό σε µετρητά
κατά την ηµεροµηνία λήξης ή άσκησης του χρηµατοπιστωτικού παράγωγου µέσου.
7.4 Υπολογισµός που επιπέδου κάλυψης
Στα κράτη µέλη συνιστάται να απαιτούν τον υπολογισµό του επιπέδου κάλυψης σύµφωνα µε
την προσέγγιση βάσει των υποχρεώσεων.
7.5 Χαρακτήρας του υποκείµενου χρηµατοπιστωτικού µέσου
Στα κράτη µέλη συνιστάται να απαιτούν το υποκείµενο χρηµατοπιστωτικό µέσο των
παράγωγων χρηµατοπιστωτικών µέσων, όταν αυτά παρέχουν δυνατότητα διακανονισµού σε
µετρητά ή φυσικής παράδοσης, και τα χρηµατοπιστωτικά µέσα που τηρούνται στο
χαρτοφυλάκιο για λόγους κάλυψης, να ανταποκρίνονται στις απαιτήσεις τόσο της οδηγίας
όσο και της ατοµικής επενδυτικής πολιτικής εκάστου ΟΣΕΚΑ.
7.6 Σύσταση για τη διεξαγωγή περαιτέρω κοινών εργασιών
Όσον αφορά την κάλυψη πράξεων σε παράγωγα χρηµατοπιστωτικά µέσα, στα κράτη µέλη
συνιστάται να ενθαρρύνουν τις αρµόδιες αρχές τους να προσδιορίσουν µια κοινή τυπολογία
πράξεων σε παράγωγα χρηµατοπιστωτικά µέσα, βάσει της οποίας θα µπορεί να διαπιστωθεί
το προφίλ κινδύνου µιας ακάλυπτης πώλησης.
8. Τα κράτη µέλη καλούνται να κοινοποιήσουν στην Επιτροπή, στο µέτρο του δυνατού, έως
τις 30 Σεπτεµβρίου 2004 οποιαδήποτε µέτρα έχουν λάβει κατ' εφαρµογή της παρούσας
σύστασης, καθώς και τα πρώτα αποτελέσµατα της εφαρµογής της, στο µέτρο του δυνατού, το
αργότερο στις 28 Φεβρουαρίου 2005.
 ---pagebreak--- 30.4.2004      EL            Eπίσηµη Eφηµeρίδα της Eυρωπαϊκής 'Eνωσης L 144/45
9. Η παρούσα σύσταση απευθύνεται στα κράτη µέλη.
Βρυξέλλες, 27 Απριλίου 2004.
                                             Για την Επιτροπή
                                             Frederik BOLKESTEIN
                                             Μέλος της Επιτροπής


title: Σύσταση του Συμβουλίου, της 8ης Μαρτίου 2005, για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (όγδοου ΕΤΑ) για το οικονομικό έτος 2003

text:
               23.3.2005

               EL

               Επίσημη Εφημερίδα της Ευρωπαϊκής Ένωσης

               L 77/12

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 8ης Μαρτίου 2005
   για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (όγδοου ΕΤΑ) για το οικονομικό έτος 2003
   (2005/254/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑÏΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την τέταρτη σύμβαση ΑΚΕ-ΕΚ, που υπογράφηκε στο Λομέ στις 15 Δεκεμβρίου 1989, τροποποιήθηκε από τη συμφωνία που υπογράφηκε στο Μαυρίκιο στις 4 Νοεμβρίου 1995,
   την εσωτερική συμφωνία για τη χρηματοδότηση και τη διαχείριση των ενισχύσεων της Κοινότητας στο πλαίσιο του δεύτερου χρηματοδοτικού πρωτοκόλλου της τέταρτης σύμβασης ΑΚΕ-ΕΚ (1), με την οποία συστήνεται, μεταξύ άλλων, το Όγδοο Ευρωπαϊκό Ταμείο Ανάπτυξης (όγδοο ΕΤΑ), και ιδίως το άρθρο 33 παράγραφος 3 της εν λόγω συμφωνίας,
   το δημοσιονομικό κανονισμό, της 16ης Ιουνίου 1998, εφαρμοστέο στη συνεργασία για τη χρηματοδότηση της ανάπτυξης στα πλαίσια της τέταρτης σύμβασης ΑΚΕ-ΕΟΚ (2), και ιδίως τα άρθρα 66 έως 74,
   Έχοντας εξετάσει το λογαριασμό διαχείρισης και τον ισολογισμό της λειτουργίας του όγδοου ΕΤΑ, που εγκρίθηκαν στις 31 Δεκεμβρίου 2003, καθώς και την έκθεση του Ελεγκτικού Συνεδρίου για το οικονομικό έτος 2003, που συνοδεύεται από τις απαντήσεις της Επιτροπής (3),
   Εκτιμώντας τα ακόλουθα:

               (1)

               Βάσει του άρθρου 33 παράγραφος 3 της προαναφερθείσας εσωτερικής συμφωνίας, η απαλλαγή από την ευθύνη για τη δημοσιονομική διαχείριση του όγδοου ΕΤΑ παρέχεται στην Επιτροπή από το Ευρωπαϊκό Κοινοβούλιο ύστερα από σύσταση του Συμβουλίου.

               (2)

               Η εκτέλεση των εργασιών του όγδοου ΕΤΑ από την Επιτροπή, κατά το οικονομικό έτος 2003, ήταν στο σύνολό της ικανοποιητική,

         ΣΥΝΙΣΤΑ
   στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του όγδοου ΕΤΑ για το οικονομικό έτος 2003.

      Βρυξέλλες, 8 Μαρτίου 2005.

            Για το Συμβούλιο

            Ο Πρόεδρος

         J.-C. JUNCKER

      (1)  ΕΕ L 156 της 29.5.1998, σ. 108.

      (2)  ΕΕ L 191 της 7.7.1998, σ. 53.

      (3)  ΕΕ C 293 της 30.11.2004, σ. 315.


Σημαντική ανακοίνωση νομικού περιεχομένου

|

E2000C0068

Σύσταση της Εποπτεύουσας Αρχής της ΕΖΕΣ αριθ. 68/00/COL, της 24ης Μαρτίου 2000, σχετικά με συντονισμένο πρόγραμμα για τον επίσημο έλεγχο των τροφίμων κατά το 2000

Επίσημη Εφημερίδα αριθ. L 274 της 26/10/2000 σ. 0042 - 0050

Σύσταση της Εποπτεύουσας Αρχής της ΕΖΕΣαριθ. 68/00/COLτης 24ης Μαρτίου 2000σχετικά με συντονισμένο πρόγραμμα για τον επίσημο έλεγχο των τροφίμων κατά το 2000Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,Έχοντας υπόψη:τη συμφωνία για τον ΕΟΧ, και ιδίως το άρθρο 109 και το πρωτόκολλο 1 αυτής,τη συμφωνία περί Εποπτείας και Δικαστηρίου, και ιδίως το άρθρο 5 πάραγραφος 2 στοιχείο β) και το πρωτόκολλο 1 αυτής,την πράξη στην οποία αναφέρεται το σημείο 50 του κεφαλαίου XII του παραρτήματος II της συμφωνίας για τον ΕΟΧ, σχετικά με τον επίσημο έλεγχο των τροφίμων (οδηγία 89/397/ΕΟΚ του Συμβουλίου, της 14ης Ιουνίου 1989, σχετικά με τον επίσημο έλεγχο των τροφίμων)(1), και ιδίως το άρθρο 14 παράγραφος 3 αυτής,Αφού έλαβε τη γνώμη της επιτροπής τροφίμων της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,Εκτιμώντας τα ακόλουθα:Είναι αναγκαίο, για λόγους εύρυθμης λειτουργίας της εσωτερικής αγοράς, να ληφθούν μέτρα για συντονισμένα προγράμματα επιθεώρησης των τροφίμων εντός του ΕΟΧ.Τα προγράμματα αυτά δίδουν έμφαση στη συμμόρφωση με τη νομοθεσία περί τροφίμων που ισχύει στο πλαίσιο της συμφωνίας για τον ΕΟΧ, στην προστασία της δημόσιας υγείας, στα συμφέροντα του καταναλωτή και στην εφαρμογή έντιμων εμπορικών πρακτικών.Το άρθρο 3 της πράξης στην οποία αναφέρεται το σημείο 54ν του κεφαλαίου XII του παραρτήματος II της συμφωνίας για τον ΕΟΧ (οδηγία 93/1999/ΕΚ του Συμβουλίου, της 29ης Οκτωβρίου 1993, σχετικά με τα πρόσθετα μέτρα που αφορούν τον επίσημο έλεγχο των τροφίμων)(2) απαιτεί από τα εργαστήρια στη οποία αναφέρεται το άρθρο 7 της οδηγίας 89/397/ΕΟΚ να συμμορφώνονται με τα κριτήρια της σειράς ευρωπαϊκών προτύπων EN 45000. Μόνο τέτοια εργαστήρια μπορούν να θεωρηθούν ως εργαστήρια κατάλληλα για την διενέργεια αναλύσεων στο πλαίσιο του συντονισμένου προγράμματος επισήμων ελέγχων.Τα αποτελέσματα της ταυτόχρονης εκτέλεσης εθνικών προγραμμάτων και συντονισμένων προγραμμάτων μπορούν να παράσχουν πληροφορίες και εμπειρία που θα μπορούσαν να αξιοποιηθούν στις μελλοντικές δραστηριότητες ελέγχου.Το Λιχτενστάιν συμμορφώνεται με τις διατάξεις των πράξεων στις οποίες αναφέρεται το κεφάλαιο XII του παραρτήματος II της συμφωνίας για τον ΕΟΧ από την 1η Ιανουαρίου 2000, οπότε συμπεριλαμβάνεται στην παρούσα σύσταση για το 2000.Η Ευρωπαϊκή Επιτροπή, στη σύστασή της τής 22ας Φεβρουαρίου 2000, σχετικά με ένα συντονισμένο πρόγραμμα επισήμων ελέγχων τροφίμων για το 2000, συνιστούσε στα κράτη μέλη της Ευρωπαϊκής Ένωσης να εφαρμόσουν ένα αντίστοιχο πρόγραμμα,ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:1. Κατά τη διάρκεια του 2000, η Ισλανδία, το Λιχτενστάιν και η Νορβηγία θα πρέπει να διεξαγάγουν ελέγχους, συμπεριλαμβανομένης, όπου αυτό ενδείκνυται, της διενέργειας δειγματοληψιών και αναλύσεων των δειγμάτων σε εργαστήρια, και να διενεργήσουν ανεξάρτητους ελέγχους ή/και επιθεωρήσεις για την παρακολούθηση της συμμόρφωσης με τα ακόλουθα μέτρα και πράξεις για τον ΕΟΧ:α) το άρθρο 3 πάραγραφος 2 της πράξης στην οποία αναφέρεται το σημείο 54ι του κεφαλαίου XII του παραρτήματος II της συμφωνίας για τον ΕΟΧ (οδηγία 93/43/ΕΟΚ του Συμβουλίου, της 14ης Ιουνίου 1993, σχετικά με την υγιεινή των τροφίμων)(3), το οποίο αφορά την εφαρμογή των αρχών του συστήματος HACCP σε ορισμένες κατηγορίες επιχειρήσεων τροφίμων·β) την παράγραφο 2 του κεφαλαίου IV του παραρτήματος της οδηγίας 93/43/ΕΟΚ, σχετικά με την μεταφορά τροφίμων χύδην·γ) την πράξη στην οποία αναφέρεται το σημείο 53 του κεφαλαίου XII του παραρτήματος II της συμφωνίας για τον ΕΟΧ [οδηγία 90/496/ΕΟΚ του Συμβουλίου, της 24ης Σεπτεμβρίου 1990, σχετικά με τους κανόνες επισήμανσης των τροφίμων όσον αφορά τις (δια)τροφικές του ιδιότητες](4), η οποία αφορά την προβολή των διατροφικών ιδιοτήτων για τα γαλακτούχα ποτά, γιαούρτια και μη αλκοολούχα ποτά με γεύση φρούτων.2. Μολονότι δεν έχουν καθορισθεί ακόμα τα ποσοστά δειγματοληψιών ή/και επιθεωρήσεων, η Ισλανδία, το Λιχτενστάιν και η Νορβηγία οφείλουν να φροντίζουν ώστε αυτά να είναι επαρκή για την εξασφάλιση γενικής εποπτείας του εξεταζόμενου αντικειμένου σε κάθε κράτος μέλος. Θα ακολουθήσουν συστάσεις για τις μεθόδους ανάλυσης.3. Η Ισλανδία, το Λιχτενστάιν και η Νορβηγία οφείλουν να παρέχουν πληροφορίες, εφόσον τους ζητηθεί, ακολουθώντας τον μορφότυπο των φύλλων καταχώρησης που περιλαμβάνονται στο παράρτημα της παρούσας σύστασης, έτσι ώστε να αυξάνεται η συγκρισιμότητα των αποτελεσμάτων.4. Τα τρόφιμα που υποβάλλονται προς ανάλυση στο πλαίσιο του προγράμματος αυτού θα πρέπει να αποστέλλονται σε εργαστήρια που ανταποκρίνονται στις διατάξεις του άρθρου 3 της οδηγίας 93/99.5. Το σύστημα HACCP σε ορισμένες επιχειρήσεις τροφίμων5.1. Πεδίο εφαρμογής του προγράμματοςΤο άρθρο 3 παράγραφος 2 της οδηγίας 93/43 απαιτεί από τις επιχειρήσεις τροφίμων που καλύπτονται από την οδηγία αυτή να εφαρμόζουν στις δραστηριότητές τους ορισμένες αρχές του συστήματος αναλύσεων κινδύνων και κρίσιμων σημείων ελέγχου (HACCP), πέραν των γενικών απαιτήσεων υγιεινής που περιλαμβάνονται στο παράρτημα της εν λόγω οδηγίας. Από τότε που ετέθη σε ισχύ η οδηγία, τον Δεκέμβριο του 1995, οι επιχειρήσεις τροφίμων εκλήθησαν να δημιουργήσουν συστήματα για την ανάλυση και για τον έλεγχο των κινδύνων που παρουσιάζουν τα τρόφιμα από πλευράς ασφάλειας, συστήματα τα οποία θα μπορούσαν να βασίζονται, εφόσον υπάρχουν τέτοιοι, σε εθελοντικούς βιομηχανικούς οδηγούς ως προς την ορθή πρακτική υγιεινής. Το άρθρο 5 της οδηγίας 93/43 απαιτεί από την Ισλανδία, το Λιχτενστάιν και τη Νορβηγία να ενθαρρύνουν τη σύνταξη τομεακών οδηγών ορθής πρακτικής υγιεινής, οι οποίοι να εξειδικεύουν, για τον εκάστοτε τομέα, τις γενικές αρχές υγιεινής του παραρτήματος της οδηγίας και τις απαιτήσεις σχετικά με την εφαρμογή των αρχών του συστήματος HACCP που εκτίθενται στο άρθρο 3 παράγραφος 2.Το άρθρο 3 παράγραφος 2 της οδηγίας 93/43 εφαρμόζεται σε όλες τις επιχειρήσεις τροφίμων που καλύπτονται από αυτήν, ανεξαρτήτως του μεγέθους ή του είδους της επιχείρησης. Δεδομένου ότι το φάσμα των επιχειρήσεων που οφείλουν να συμμορφώνονται με τη διάταξη αυτή είναι ευρύτατο, έχουν επιλεγεί, για λόγους συγκρισιμότητας των αποτελεσμάτων και μόνο, ορισμένες κατηγορίες και μεγέθη επιχειρήσεων τροφίμων. Η επιλογή αυτή δεν υπονοεί κατά κανένα τρόπο ότι άλλες επιχειρήσεις υπέχουν περισσότερη ή λιγότερη ευθύνη βάσει της εν λόγω διάταξης.5.2. ΜέθοδοςΟι αρμόδιες αρχές της Ισλανδίας, του Λιχτενστάιν και της Νορβηγίας, στο πλαίσιο των συνήθων καθηκόντων τους, επισκέπτονται τους τομείς των επιχειρήσεων τροφίμων που καλύπτονται από την οδηγία 93/43 και εμπίπτουν στις ακόλουθες κατηγορίες:α) εγκαταστάσεις μαζικής/βιομηχανικής σίτισης·β) κρεοπωλεία λιανικής πώλησης που πωλούν απευθείας στον καταναλωτή.Τα αποτελέσματα του ελέγχου καταγράφονται στα έντυπα αναφοράς που περιέχονται στο παράρτημα.6. Μεταφορά τροφίμων χύδην6.1. Πεδίο εφαρμογής του προγράμματοςΤο κεφάλαιο VI του παραρτήματος της οδηγίας 93/43 απαιτεί ρητά για τα χύδην τρόφιμα σε υγρή κατάσταση, σε κόκκους ή σε σκόνη, να μεταφέρονται σε βυτία ή/και περιέκτες/δεξαμενές που χρησιμοποιούνται μόνο για την μεταφορά τροφίμων. Για δύο κατηγορίες τροφίμων, η Επιτροπή έχει χορηγήσει παρεκκλίσεις από την εν λόγω διάταξη, οι οποίες και εντάχθηκαν στη συμφωνία για τον ΕΟΧ· συγκεκριμένα δε αυτές αφορούν τη θαλάσσια μεταφορά εδώδιμων λιπών και ελαίων, καθώς και την ακατέργαστη ζάχαρη. Το εν λόγω στοιχείο του συντονισμένου προγράμματος αποβλέπει στον έλεγχο της συμμόρφωσης με τις απαιτήσεις ως προς τη μεταφορά τροφίμων που δεν καλύπτονται από τις, βάσει του άρθρου 4 της οδηγίας 93/43, παρεκκλίσεις.6.2. ΜέθοδοςΤα αποτελέσματα των ακολούθων ελέγχων καταγράφονται στα έντυπα αναφοράς που περιέχονται στο παράρτημα:- έλεγχοι που πρέπει να διεξάγονται στις εγκαταστάσεις των παραγωγών χύδην τροφίμων μη ζωικής προέλευσης (ελαίων, αλεύρων, αμύλου κ.λπ.) με σκοπό τον έλεγχο της συντήρησης, της επισκευής και της καθαριότητας των δοχείων ή βυτίων, με γνώμονα τις γενικές διατάξεις του κεφαλαίου V του παραρτήματος της οδηγίας 93/43, και το τηρούμενο μητρώο. Πρέπει να διενεργούνται και έλεγχοι προκειμένου να διαπιστώνεται το κατά πόσον ο παραγωγός εφαρμόζει κατάλληλες διαδικασίες που να εξασφαλίζουν ότι τα δοχεία και τα βυτία που χρησιμοποιούνται για την μεταφορά των τροφίμων χρησιμοποιούνται κατ' αποκλειστικότητα για τρόφιμα,- έλεγχοι που πρέπει να διενεργούνται στις εγκαταστάσεις των μεταφορέων προκειμένου να ελέγχονται οι κατηγορίες των μεταφερόμενων αγαθών, με την εξέταση των συνοδευτικών εγγράφων μεταφοράς και με απευθείας παρατήρηση.7. Επισήμανση των τροφίμων όσον αφορά τις διατροφικές τους ιδιότητες7.1. Πεδίο εφαρμογής του προγράμματοςΗ οδηγία 90/496 καθορίζει συγκεκριμένες απαιτήσεις για την επισήμανση των τροφίμων όσον αφορά τα θρεπτικά συστατικά που περιέχουν, εφόσον η επισήμανση ή η παρουσίαση του τροφίμου προβάλλει συγκεκριμένες διατροφικές ιδιότητες. Τα τρόφιμα που προορίζονται για ειδική διατροφή και που εμπίπτουν στο πεδίο εφαρμογής της πράξης στην οποία αναφέρεται το σημείο 51 του κεφαλαίου XII του παραρτήματος II της συμφωνίας για τον ΕΟΧ (οδηγία 89/398/ΕΟΚ του Συμβουλίου, της 3ης Μαΐου 1989, για την προσέγγιση των νομοθεσιών των κρατών μελών σχετικά με τα τρόφιμα που προορίζονται για ειδική διατροφή)(5) εξαιρούνται.7.2. ΜέθοδοςΤα τρόφιμα δύο κατηγοριών: χυμοί φρούτων και λαχανικών και γαλακτούχα ποτά και γιαούρτια με γεύση φρούτων, των οποίων η επισήμανση προβάλλει ορισμένες διατροφικές ιδιότητες, πρέπει να αποτελούν το αντικείμενο δειγματοληψιών προκειμένου να εξετάζεται το κατά πόσον η προβολή των διατροφικών ιδιοτήτων είναι εγκεκριμένη, καθώς και το κατά πόσον η σχετική διατύπωση συμφωνεί με τις διατάξεις της οδηγίας 90/496. Επιπλέον δε, πρέπει να διενεργείται ανάλυση του δείγματος προκειμένου να εξακριβώνεται το κατά πόσον οι τιμές των προβαλλόμενων διατροφικών ιδιοτήτων είναι ακριβείς ή εντός των ανεκτών διακυμάνσεων. Τα αποτελέσματα του ελέγχου πρέπει να καταγράφονται στα έντυπα αναφοράς που περιέχονται στο παράρτημα.Βρυξέλλες, 24 Μαρτίου 2000.Για την Εποπτεύουσα Αρχή της ΕΖΕΣHannes HafsteinΜέλος της Εποπτεύουσας Αρχής(1) Εφεξής "οδηγία 89/397".(2) Εφεξής "οδηγία 93/199".(3) Εφεξής "οδηγία 93/43".(4) Εφεξής "οδηγία 90/496".(5) Εφεξής "οδηγία 89/398".ΠΑΡΑΡΤΗΜΑ>PIC FILE= "L_2000274EL.004502.EPS">>PIC FILE= "L_2000274EL.004601.EPS">>PIC FILE= "L_2000274EL.004701.EPS">>PIC FILE= "L_2000274EL.004702.EPS">>PIC FILE= "L_2000274EL.004801.EPS">>PIC FILE= "L_2000274EL.004901.EPS">


title: Σύσταση του Συμβουλίου, της 10ης Μαρτίου 2014 , σχετικά με ένα ποιοτικό πλαίσιο για τις περιόδους πρακτικής άσκησης

text:
               27.3.2014

               EL

               Επίσημη Εφημερίδα της Ευρωπαϊκής Ένωσης

               C 88/1

      ΣΫΣΤΑΣΗ ΤΟΥ ΣΥΜΒΟΥΛΊΟΥ

   της 10ης Μαρτίου 2014
   σχετικά με ένα ποιοτικό πλαίσιο για τις περιόδους πρακτικής άσκησης
   2014/C 88/01
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 292 σε συνδυασμό με τα άρθρα 153 και 166,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Οι νέοι έχουν δεχτεί ιδιαίτερα σοβαρό πλήγμα κατά τη διάρκεια της κρίσης. Τα ποσοστά ανεργίας των νέων έφθασαν σε ιστορικά επίπεδα τα περασμένα χρόνια σε αρκετά κράτη μέλη, χωρίς να υπάρχει ένδειξη μείωσης βραχυπρόθεσμα. Η ενίσχυση της απασχολησιμότητας και της παραγωγικότητας των νέων είναι το κλειδί που τους φέρνει στην αγορά εργασίας.

               (2)

               Η ομαλή μετάβαση από την εκπαίδευση στην απασχόληση έχει κεφαλαιώδη σημασία για την ενίσχυση των πιθανοτήτων των νέων για ένταξη στην αγορά εργασίας. Η βελτίωση της εκπαίδευσης των νέων και η διευκόλυνση της μετάβασης στην απασχόληση είναι αναγκαίες για την επίτευξη του πρωταρχικού στόχου της στρατηγικής «Ευρώπη 2020» που προβλέπει ότι έως το 2020, το ποσοστό απασχόλησης των γυναικών και των ανδρών ηλικίας 20-64 ετών θα φθάσει το 75 %. Η κατευθυντήρια γραμμή 8 για τις πολιτικές απασχόλησης των κρατών μελών καλεί τα κράτη μέλη να θεσπίσουν για τη στήριξη των νέων και ιδίως εκείνων που δεν εργάζονται, σπουδάζουν ή εκπαιδεύονται, προγράμματα που θα τους βοηθούν να βρουν μια πρώτη απασχόληση, μια επαγγελματική εμπειρία ή να προχωρήσουν σε άλλες σπουδές και να τους παρέχουν ευκαιρίες κατάρτισης, όπως προγράμματα μαθητείας, και να προβλέπουν άμεση παρέμβαση όταν οι νέοι καθίστανται άνεργοι (1).

               (3)

               Τις τελευταίες δύο δεκαετίες, η πρακτική άσκηση έγινε σημαντική δίοδος για την είσοδο στην αγορά εργασίας.

               (4)

               Το κοινωνικοοικονομικό κόστος αυξάνεται όταν η πρακτική άσκηση, και δη οι επαναλαμβανόμενες περίοδοι πρακτικής άσκησης, αντικαθιστά την κανονική εργασία, και ειδικότερα οι θέσεις νεοεισερχομένων που συνήθως προσφέρονται σε ασκουμένους. Επιπλέον, η χαμηλής ποιότητας πρακτική άσκηση, ιδίως αυτή που έχει περιορισμένο μαθησιακό περιεχόμενο, ούτε οδηγεί σε σημαντικά οφέλη παραγωγικότητας ούτε συνεπάγεται θετικά δευτερογενή αποτελέσματα. Μη αμειβόμενες περίοδοι πρακτικής άσκησης μπορεί να συνεπάγονται επίσης κοινωνικό κόστος που ενδέχεται να περιορίζει τη σταδιοδρομία των ατόμων από μη προνομιούχο περιβάλλον.

               (5)

               Υπάρχουν στοιχεία που συνδέουν την ποιότητα της πρακτικής άσκησης και την εύρεση εργασίας. Η συμβολή της πρακτικής άσκησης στη διευκόλυνση της μετάβασης στην απασχόληση εξαρτάται από την ποιότητα του μαθησιακού περιεχομένου και τους όρους εργασίας. Η ποιοτική πρακτική άσκηση έχει άμεσα οφέλη ως προς την παραγωγικότητα, βελτιώνει την αντιστοίχιση προσφοράς και ζήτησης στην αγορά εργασίας και προωθεί την κινητικότητα, ιδίως με τη μείωση του κόστους αναζήτησης και αντιστοίχισης τόσο για τις επιχειρήσεις όσο και για τους ασκουμένους.

               (6)

               Με τη σύσταση του Συμβουλίου για τη θέσπιση εγγυήσεων για τη νεολαία (2) καλούνται τα κράτη μέλη να εξασφαλίσουν ότι όλοι οι νέοι ηλικίας έως 25 ετών λαμβάνουν προσφορά απασχόλησης καλής ποιότητας, συνεχή εκπαίδευση, μαθητεία ή άσκηση εντός τεσσάρων μηνών από τη στιγμή που καθίστανται άνεργοι ή εξέρχονται από την τυπική εκπαίδευση.

               (7)

               Διάφορες μελέτες και έρευνες κατέδειξαν ότι τα προβλήματα ποιότητας αφορούν σημαντικό ποσοστό προσφορών πρακτικής άσκησης, ιδίως εκείνες για τις οποίες δεν είναι άμεσα υπεύθυνο κάποιο εκπαιδευτικό ίδρυμα ή φορέας κατάρτισης όσον αφορά το μαθησιακό περιεχόμενο και τις συνθήκες εργασίας.

               (8)

               Από τα στοιχεία φαίνεται ότι ένας σημαντικός αριθμός ασκουμένων καλούνται απλώς να εκτελέσουν ασήμαντα καθήκοντα. Η ποιοτική πρακτική άσκηση πρέπει να παρέχει στέρεο και ουσιαστικό μαθησιακό περιεχόμενο. Αυτό σημαίνει, μεταξύ άλλων, τον προσδιορισμό συγκεκριμένων δεξιοτήτων, με επίβλεψη και καθοδήγηση του ασκουμένου καθώς και παρακολούθηση της προόδου του.

               (9)

               Προβλήματα έχουν επίσης εντοπιστεί όσον αφορά τις συνθήκες εργασίας, π.χ. πολλές ώρες εργασίας, έλλειψη κοινωνικής ασφάλισης, παρουσία πηγών κινδύνων για την υγεία και την ασφάλεια ή επαγγελματικών κινδύνων, μικρή ή καμία αμοιβή ή/και αποζημίωση, έλλειψη σαφήνειας για το εφαρμοζόμενο νομικό καθεστώς και υπερβολικά παρατεταμένη διάρκεια της πρακτικής άσκησης.

               (10)

               Η πρακτική άσκηση παραμένει προς το παρόν χωρίς ρύθμιση σε ορισμένα κράτη μέλη και κλάδους, ενώ όπου υφίσταται ρυθμιστικό πλαίσιο, είναι ανομοιογενές και προβλέπει διαφορετικά στοιχεία ποιότητας ή πρακτικές υλοποίησης. Σημαντικό ποσοστό παρόχων πρακτικής άσκησης μπορούν να χρησιμοποιούν τους ασκουμένους ως φθηνό ή και μη αμειβόμενο εργατικό δυναμικό, λόγω της απουσίας ρυθμιστικού πλαισίου ή μέσου, ή ακόμη από έλλειψη διαφάνειας όσον αφορά τις συνθήκες εργασίας της πρακτικής άσκησης και το μαθησιακό της περιεχόμενο.

               (11)

               Ένα ποιοτικό πλαίσιο για την πρακτική άσκηση θα βοηθήσει στη βελτίωση των συνθηκών εργασίας και του μαθησιακού περιεχομένου των περιόδων πρακτικής άσκησης. Κύρια συνιστώσα του ποιοτικού πλαισίου για τις περιόδους πρακτικής άσκησης είναι η γραπτή συμφωνία για την πρακτική άσκηση που περιέχει εκπαιδευτικούς στόχους, κατάλληλες συνθήκες εργασίας, δικαιώματα και υποχρεώσεις καθώς και μια εύλογη χρονική διάρκεια.

               (12)

               Η έλλειψη ενημέρωσης είναι μια από τις αιτίες της πρακτικής άσκησης χαμηλής ποιότητας και είναι ένα πρόβλημα που εντοπίζεται πολύ συχνότερα στις περιπτώσεις πρακτικής άσκησης παρά στην κανονική απασχόληση. Οι αυξημένες απαιτήσεις διαφάνειας για τις προκηρύξεις των θέσεων ή τις αγγελίες προσφοράς πρακτικής άσκησης θα βοηθούσαν ώστε να βελτιωθούν οι όροι εργασίας και να τονωθεί η διασυνοριακή κινητικότητα.

               (13)

               Οι κοινωνικοί εταίροι διαδραματίζουν σημαντικό ρόλο στο σχεδιασμό, την υλοποίηση και την παρακολούθηση των πολιτικών και των προγραμμάτων για την κατάρτιση. Η συνεργασία μεταξύ κοινωνικών εταίρων, παρόχων υπηρεσιών δια βίου επαγγελματικού προσανατολισμού και αρμόδιων αρχών θα μπορούσε να αποβλέπει στην παροχή επικαιροποιημένων πληροφοριών στους ασκουμένους για τις διαθέσιμες επαγγελματικές ευκαιρίες και ανάγκες σε δεξιότητες στην αγορά εργασίας, καθώς και για τα δικαιώματα και τις ευθύνες των ασκουμένων. Επιπλέον, οι κοινωνικοί εταίροι μπορούν να διευκολύνουν την εφαρμογή του ποιοτικού πλαισίου για την πρακτική άσκηση, ειδικότερα με την εκπόνηση και κυκλοφορία απλού και ευσύνοπτου υποδείγματος συμφωνίας για πρακτική άσκηση, ιδίως προς χρήση των πολύ μικρών επιχειρήσεων και προσαρμοσμένο στις ειδικές τους ανάγκες. Στο πλαίσιο δράσεων για την απασχόληση των νέων (Ιούλιος 2013), οι ευρωπαίοι κοινωνικοί εταίροι σημείωσαν την πρόθεση της Επιτροπής να προτείνει σύσταση του Συμβουλίου στον τομέα αυτό και ανακοίνωσαν ότι θα στηρίξουν τις δράσεις των κρατών μελών με σκοπό τη βελτίωση της ποιότητας των περιόδων πρακτικής άσκησης.

               (14)

               Μια από τις προκλήσεις είναι να αυξηθεί η διασυνοριακή κινητικότητα των ασκουμένων στην Ένωση ώστε να ενισχυθεί η διαμόρφωση γνήσιας ευρωπαϊκής αγοράς εργασίας. Οι σημερινές διαφορές των ρυθμιστικών πλαισίων αποτελούν εμπόδιο στην ανάπτυξη διασυνοριακής κινητικότητας για τους ασκουμένους. Επιπλέον, σε ορισμένες περιπτώσεις, διαπιστώθηκε ότι πολλά από τα κράτη μέλη υποδοχής αντιμετωπίζουν διοικητικά και νομικά εμπόδια στη διασυνοριακή κινητικότητα των ασκουμένων. Στο πλαίσιο αυτό, είναι σημαντικό να παρέχεται ενημέρωση σχετικά με το δικαίωμα διασυνοριακής κινητικότητας των ασκουμένων και ιδίως τα δικαιώματα που προβλέπονται στην οδηγία 2004/38/ΕΚ (3). Με την πρόβλεψη αρχών και κατευθυντήριων γραμμών που θα χρησιμεύουν ως σημεία αναφοράς, το ποιοτικό πλαίσιο για την πρακτική άσκηση θα διευκολύνει επίσης την πρόσβαση στις διακρατικές θέσεις πρακτικής άσκησης.

               (15)

               Η ανάπτυξη ενός ποιοτικού πλαισίου για την πρακτική άσκηση θα αυξήσει τη διαφάνεια. Επιπλέον, θα μπορούσε να στηρίξει την επέκταση του δικτύου EURES σε θέσεις αμειβόμενης πρακτικής άσκησης, διευκολύνοντας έτσι την κινητικότητα.

               (16)

               Τα προγράμματα των κρατών μελών που προωθούν και παρέχουν πρακτική άσκηση μπορούν να ενισχυθούν οικονομικά από τα ευρωπαϊκά ταμεία. Επιπροσθέτως, η πρωτοβουλία για την απασχόληση των νέων θα υποστηρίξει την πρακτική άσκηση που πραγματοποιείται στο πλαίσιο της πρωτοβουλίας για τους νέους, η οποία έχει ως στόχο τους νέους από τις περιοχές της Ευρώπης που πλήττονται περισσότερο από την ανεργία των νέων, και συγχρηματοδοτείται από το Ευρωπαϊκό Κοινωνικό Ταμείο (ΕΚΤ) 2014-2020. Το ΕΚΤ όπως και η πρωτοβουλία για την απασχόληση των νέων μπορούν να χρησιμοποιηθούν για την αύξηση του αριθμού και τη βελτίωση της ποιότητας των προγραμμάτων των κρατών μελών για την πρακτική άσκηση. Αυτό συνεπάγεται ενδεχόμενη συμμετοχή στα έξοδα της πρακτικής άσκησης καθώς επίσης, υπό ορισμένους όρους, σε μέρος της αμοιβής. Επιπροσθέτως, μπορούν να συμβάλουν στα έξοδα άλλων ειδών κατάρτισης που μπορεί να παρακολουθήσουν οι ασκούμενοι πέραν της πρακτικής τους άσκησης, π.χ. μαθήματα γλωσσών.

               (17)

               Η Επιτροπή έχει δρομολογήσει ένα ειδικό πρόγραμμα τεχνικής υποστήριξης του ΕΚΤ για να βοηθήσει τα κράτη μέλη να καταρτίσουν προγράμματα πρακτικής άσκησης με την υποστήριξη του ΕΚΤ. Το εν λόγω πρόγραμμα υποστήριξης παρέχει στρατηγικές και λειτουργικές συμβουλές όπως και συμβουλές για τη χάραξη πολιτικής σε εθνικές και περιφερειακές αρχές που επιθυμούν να καταρτίσουν προγράμματα πρακτικής άσκησης ή να εκσυγχρονίσουν το υπάρχον πλαίσιο.

               (18)

               Το Συμβούλιο, στο ψήφισμα του Μαΐου 2011 για το διαρθρωμένο διάλογο όσον αφορά την απασχόληση των νέων επισήμανε ότι ένα ποιοτικό πλαίσιο για την πρακτική άσκηση είναι επιθυμητό προκειμένου να διασφαλιστεί η εκπαιδευτική αξία αυτής της εμπειρίας.

               (19)

               Το Συμβούλιο, στα συμπεράσματά του της 17ης Ιουνίου 2011 σχετικά με την «Προώθηση της απασχόλησης των νέων για την επίτευξη των στόχων της στρατηγικής “Ευρώπη 2020”», κάλεσε την Επιτροπή να παράσχει καθοδήγηση όσον αφορά τις συνθήκες παροχής δοκιμαστικής εκπαίδευσης υψηλού επιπέδου, με τη δημιουργία ποιοτικού πλαισίου για τους ασκουμένους.

               (20)

               Στις 14 Ιουνίου 2012, το Ευρωπαϊκό Κοινοβούλιο με το ψήφισμά του «Στοχεύοντας σε μια ανάκαμψη με άφθονες θέσεις εργασίας», κάλεσε την Επιτροπή να υποβάλει το συντομότερο δυνατό πρόταση σύστασης του Συμβουλίου σχετικά με ένα ποιοτικό πλαίσιο για τις περιόδους άσκησης και να ορίσει ελάχιστα πρότυπα που θα υποστηρίζουν την παροχή και ανάληψη περιόδων άσκησης υψηλής ποιότητας.

               (21)

               Στις 28-29 Ιουνίου 2012, το Ευρωπαϊκό Συμβούλιο κάλεσε την Επιτροπή να εξετάσει τη δυνατότητα επέκτασης της πύλης EURES στην πρακτική άσκηση.

               (22)

               Στα συμπεράσματα του Ευρωπαϊκού Συμβουλίου της 13ης και 14ης Δεκεμβρίου 2012 καλείται η Επιτροπή να ολοκληρώσει ταχέως το ποιοτικό πλαίσιο για περιόδους πρακτικής άσκησης.

               (23)

               Στις 6-7 Δεκεμβρίου 2012, η Επιτροπή, στο πλαίσιο της δέσμης μέτρων για την απασχόληση των νέων, ξεκίνησε διαβούλευση με τους κοινωνικούς εταίρους σχετικά με τη θέσπιση ποιοτικού πλαισίου για τις περιόδους πρακτικής άσκησης. Στις απαντήσεις τους, οι κοινωνικοί εταίροι της ΕΕ ενημέρωσαν την Επιτροπή ότι δεν προτίθενται να ξεκινήσουν διαπραγματεύσεις για τη σύναψη αυτοτελούς συμφωνίας δυνάμει του άρθρου 154 ΣΛΕΕ.

               (24)

               Στις 27-28 Ιουνίου 2013, το Ευρωπαϊκό Συμβούλιο επαναβεβαίωσε ότι στις αρχές του 2014 θα τεθεί σε εφαρμογή το ποιοτικό πλαίσιο για τις περιόδους πρακτικής άσκησης.

               (25)

               Το ποιοτικό πλαίσιο αποτελεί σημαντικό σημείο αναφοράς για τον καθορισμό των στοιχείων που συγκροτούν μια καλή προσφορά θέσης πρακτικής άσκησης δυνάμει της σύστασης του Συμβουλίου σχετικά με τη θέσπιση εγγυήσεων για τη νεολαία.

               (26)

               Σύμφωνα με την Ετήσια Επισκόπηση της Ανάπτυξης του 2014, είναι πολύ σημαντικό να διευκολυνθεί η μετάβαση από το σχολείο στην εργασία, κυρίως μέσω αύξησης της προσφοράς ποιοτικής πρακτικής άσκησης και μαθητείας.

               (27)

               Για τους σκοπούς της παρούσας σύστασης, ως περίοδος πρακτικής άσκησης νοείται η περιορισμένη περίοδος επαγγελματικής άσκησης, έμμισθης ή άμισθης, η οποία περιλαμβάνει μια μαθησιακή και μια πρακτική συνιστώσα για την απόκτηση πρακτικής και επαγγελματικής εμπειρίας με στόχο τη βελτίωση της απασχολησιμότητας και τη διευκόλυνση της μετάβασης σε κανονική απασχόληση.

               (28)

               Η παρούσα σύσταση δεν καλύπτει την εργασιακή εμπειρία που αποκτάται στο πλαίσιο προγράμματος σπουδών στο πλαίσιο τυπικής εκπαίδευσης ή επαγγελματικής εκπαίδευσης και κατάρτισης. Η πρακτική άσκηση της οποίας το περιεχόμενο ρυθμίζεται από την εθνική νομοθεσία και η ολοκλήρωση της οποίας είναι υποχρεωτική για την άσκηση συγκεκριμένου επαγγέλματος (π.χ. ιατρική, αρχιτεκτονική κ.α.) δεν καλύπτεται από την παρούσα σύσταση.

               (29)

               Λαμβανομένων υπόψη του χαρακτήρα και του στόχου της, η παρούσα σύσταση δεν θα πρέπει να ερμηνευτεί κατά τρόπο που να εμποδίζει τα κράτη μέλη να διατηρούν ή να θεσπίζουν ευνοϊκότερες διατάξεις για τους ασκουμένους από αυτές που προβλέπει η σύσταση.

         ΣΥΝΙΣΤΑ ΣΤΑ ΚΡΑΤΗ ΜΕΛΗ:

               1)

               Να βελτιώσουν την ποιότητα των περιόδων πρακτικής άσκησης, ιδίως όσον αφορά το μαθησιακό και εκπαιδευτικό περιεχόμενο και τις συνθήκες εργασίας, με σκοπό να διευκολυνθεί η μετάβαση από την εκπαίδευση, την ανεργία ή την αεργία στην εργασία, εφαρμόζοντας τις ακόλουθες αρχές για τη θέσπιση ποιοτικού πλαισίου για τις περιόδους πρακτικής άσκησης:

      Σύναψη γραπτής συμφωνίας για την πρακτική άσκηση

               2)

               Να απαιτήσουν η περίοδος πρακτικής άσκησης να βασίζεται σε γραπτή συμφωνία που συνάπτεται κατά την έναρξη της περιόδου μεταξύ του ασκουμένου και του φορέα που παρέχει τη δυνατότητα πρακτικής άσκησης,

               3)

               Να απαιτήσουν στις συμφωνίες πρακτικής άσκησης να αναφέρονται οι εκπαιδευτικοί στόχοι, οι συνθήκες εργασίας, ανεξαρτήτως του αν καταβάλλεται αμοιβή ή αποζημίωση στον ασκούμενο από τον φορέα παροχής, και τα δικαιώματα και οι υποχρεώσεις των μερών βάσει της εφαρμοστέας ενωσιακής και εθνικής νομοθεσίας, καθώς και η διάρκεια της περιόδου πρακτικής άσκησης, όπως αναφέρεται στις συστάσεις 4-12,

      Μαθησιακοί και εκπαιδευτικοί στόχοι

               4)

               Να προαγάγουν βέλτιστες πρακτικές όσον αφορά μαθησιακούς και εκπαιδευτικούς στόχους με σκοπό να διευκολύνουν τους ασκουμένους να αποκτήσουν πρακτική εμπειρία και τις κατάλληλες δεξιότητες. Τα καθήκοντα που ανατίθενται στον ασκούμενο θα πρέπει να επιτρέπουν την επίτευξη των ανωτέρω στόχων,

               5)

               Να παροτρύνουν τους φορείς παροχής της πρακτικής άσκησης να ορίζουν επόπτη που θα καθοδηγεί τους ασκουμένους στην εκτέλεση των καθηκόντων που τους ανατίθενται, θα παρακολουθεί και θα αξιολογεί την πρόοδό τους,

      Συνθήκες εργασίας που εφαρμόζονται στους ασκουμένους

               6)

               Να εξασφαλίσουν το σεβασμό των δικαιωμάτων και των συνθηκών εργασίας των ασκουμένων σύμφωνα με την εφαρμοστέα ενωσιακή και εθνική νομοθεσία, συμπεριλαμβανομένων της μέγιστης εβδομαδιαίας διάρκειας εργασίας, της ελάχιστης ημερήσιας και εβδομαδιαίας ανάπαυσης και, κατά περίπτωση, των ελάχιστων διακοπών,

               7)

               Να παροτρύνουν τους φορείς παροχής της πρακτικής άσκησης να διευκρινίζουν εάν παρέχουν υγειονομική κάλυψη, ασφάλιση ατυχήματος και αναρρωτική άδεια,

               8)

               Να απαιτήσουν να διευκρινίζεται στη συμφωνία πρακτικής άσκησης εάν παρέχεται αμοιβή ή αποζημίωση και, εφόσον παρέχεται, το ύψος της,

      Δικαιώματα και υποχρεώσεις

               9)

               Να παροτρύνουν τα ενδιαφερόμενα μέρη να εξασφαλίζουν ότι στη συμφωνία πρακτικής άσκησης ορίζονται τα δικαιώματα και οι υποχρεώσεις του ασκουμένου και του φορέα παροχής της πρακτικής άσκησης, περιλαμβανομένων, κατά περίπτωση, των πολιτικών του φορέα παροχής για το απόρρητο και την κυριότητα δικαιωμάτων πνευματικής ιδιοκτησίας,

      Εύλογη διάρκεια

               10)

               Να εξασφαλίσουν ότι η περίοδος πρακτικής άσκησης έχει εύλογη διάρκεια η οποία δεν πρέπει να υπερβαίνει, κατά κανόνα, το εξάμηνο, πλην περιπτώσεων στις οποίες δικαιολογείται μεγαλύτερη διάρκεια, λαμβανομένων υπόψη των εθνικών πρακτικών,

               11)

               Να αποσαφηνίσουν τις περιστάσεις και τους όρους υπό τους οποίους επιτρέπεται παράταση ή ανανέωση της περιόδου πρακτικής άσκησης αφού λήξει η αρχική συμφωνία,

               12)

               Να προωθήσουν την πρακτική να προβλέπεται, στη συμφωνία πρακτικής άσκησης, το δικαίωμα του ασκουμένου ή του φορέα παροχής να λύσει τη σύμβαση με γραπτή προειδοποίηση, εφόσον την έχει κοινοποιήσει εγκαίρως, λαμβανομένων υπόψη της διάρκειας της περιόδου άσκησης και της σχετικής εθνικής πρακτικής,

      Δέουσα αναγνώριση της πρακτικής άσκησης

               13)

               Να προαγάγουν την αναγνώριση και την επικύρωση των γνώσεων, προσόντων και δεξιοτήτων που αποκτήθηκαν κατά τη διάρκεια της πρακτικής άσκησης και να παροτρύνουν τους οικείους φορείς παροχής να τις πιστοποιούν με σχετική βεβαίωση, βάσει πρότερης αξιολόγησης,

      Απαιτήσεις διαφάνειας

               14)

               Να παροτρύνουν τους φορείς παροχής της πρακτικής άσκησης να περιλαμβάνουν στις προκηρύξεις θέσεων ή στις αγγελίες πληροφορίες σχετικά με τους όρους και τις συνθήκες της πρακτικής άσκησης, ιδίως σχετικά με την καταβολή αμοιβής ή/και αποζημίωσης, την υγειονομική κάλυψη και την ασφάλιση ατυχήματος, καθώς επίσης να ενημερώνουν σχετικά με την πολιτική προσλήψεων που εφαρμόζουν, συμπεριλαμβανομένου του ποσοστού ασκουμένων που προσελήφθησαν τα τελευταία χρόνια,

               15)

               Να παροτρύνουν τις υπηρεσίες απασχόλησης και άλλους φορείς επαγγελματικού προσανατολισμού να τηρούν τις απαιτήσεις διαφάνειας, εφόσον παρέχουν πληροφορίες σχετικά με θέσεις πρακτικής άσκησης,

      Διασυνοριακή πρακτική άσκηση

               16)

               Να διευκολύνουν τη διασυνοριακή κινητικότητα των ασκουμένων στην Ευρωπαϊκή Ένωση, μεταξύ άλλων αποσαφηνίζοντας το εθνικό νομικό πλαίσιο για τις περιόδους πρακτικής άσκησης και καθιερώνοντας σαφείς κανόνες για την υποδοχή ασκουμένων από άλλα κράτη μέλη, όπως και για την αποστολή ασκουμένων σε άλλα κράτη μέλη, και περιορίζοντας τις διοικητικές διατυπώσεις,

               17)

               Να εξετάσουν τη δυνατότητα χρήσης του διευρυμένου δικτύου EURES και να ανταλλάσσουν πληροφορίες σχετικά με θέσεις αμειβόμενης πρακτικής άσκησης μέσω της πύλης EURES,

      Χρήση των ευρωπαϊκών διαρθρωτικών και επενδυτικών ταμείων

               18)

               Να αξιοποιήσουν τα ευρωπαϊκά διαρθρωτικά και επενδυτικά ταμεία, ιδίως το Ευρωπαϊκό Κοινωνικό Ταμείο και το Ευρωπαϊκό Ταμείο Περιφερειακής Ανάπτυξης, στην προσεχή περίοδο προγραμματισμού 2014-2020, και την πρωτοβουλία για την απασχόληση των νέων, όπου έχει εφαρμογή, για την αύξηση του αριθμού και τη βελτίωση της ποιότητας των θέσεων πρακτικής άσκησης, μεταξύ άλλων και με αποτελεσματικές συμπράξεις με όλα τα ενδιαφερόμενα μέρη,

      Εφαρμογή του ποιοτικού πλαισίου για τις περιόδους πρακτικής άσκησης

               19)

               Να λάβουν το συντομότερο δυνατόν κατάλληλα μέτρα για την εφαρμογή του ποιοτικού πλαισίου για τις περιόδους πρακτικής άσκησης,

               20)

               Να ενημερώσουν την Επιτροπή έως τα τέλη του 2015 σχετικά με τα μέτρα που ελήφθησαν κατ’ εφαρμογή της παρούσας σύστασης,

               21)

               Να προαγάγουν την ενεργό συμμετοχή των κοινωνικών εταίρων στην εφαρμογή του ποιοτικού πλαισίου για τις περιόδους πρακτικής άσκησης,

               22)

               Να προαγάγουν την ενεργό συμμετοχή των υπηρεσιών απασχόλησης, των εκπαιδευτικών ιδρυμάτων και των φορέων παροχής κατάρτισης στην εφαρμογή του ποιοτικού πλαισίου για τις περιόδους πρακτικής άσκησης,

         ΣΗΜΕΙΩΝΟΥΝ ΟΤΙ Η ΕΠΙΤΡΟΠΗ ΣΚΟΠΕΥΕΙ:

               23)

               Να ενισχύσει τη στενή συνεργασία με τα κράτη μέλη, τους κοινωνικούς εταίρους και άλλα ενδιαφερόμενα μέρη με σκοπό την ταχεία εφαρμογή της παρούσας σύστασης,

               24)

               Να παρακολουθεί, σε συνεργασία με τα κράτη μέλη και ιδίως μέσω της επιτροπής απασχόλησης, την πρόοδο της εφαρμογής του ποιοτικού πλαισίου για τις περιόδους πρακτικής άσκησης σύμφωνα με την παρούσα σύσταση και να εξετάζει τον αντίκτυπο των ακολουθούμενων πολιτικών,

               25)

               Να υποβάλλει εκθέσεις σχετικά με την πορεία της εφαρμογής της παρούσας σύστασης βάσει των πληροφοριών των κρατών μελών,

               26)

               Να συνεργαστεί με τα κράτη μέλη, τους κοινωνικούς εταίρους, τις υπηρεσίες απασχόλησης και τις οργανώσεις νεολαίας και ασκουμένων και άλλους ενδιαφερόμενους φορείς, με σκοπό την προώθηση της παρούσας σύστασης,

               27)

               Να ενθαρρύνει και να υποστηρίξει τα κράτη μέλη, με την προώθηση, μεταξύ άλλων, της μεταξύ τους ανταλλαγής βέλτιστων πρακτικών, προκειμένου να αξιοποιήσουν το Ευρωπαϊκό Κοινωνικό Ταμείο και το Ευρωπαϊκό Ταμείο Περιφερειακής Ανάπτυξης ή άλλα Ευρωπαϊκά Ταμεία της περιόδου προγραμματισμού 2014-2020, ώστε να αυξηθεί ο αριθμός και να βελτιωθεί η ποιότητα των θέσεων πρακτικής άσκησης,

               28)

               Να εξετάσει, από κοινού με τα κράτη μέλη, την πιθανότητα συμπερίληψης αμειβόμενων θέσεων πρακτικής άσκησης στο δίκτυο EURES και να διαμορφώσει ειδική ιστοσελίδα σχετικά με τα εθνικά νομικά πλαίσια για την πρακτική άσκηση.

      Βρυξέλλες, 10 Μαρτίου 2014.

            Για το Συμβούλιο

            Ο Πρόεδρος

         I. ΒΡΟΥΤΣΗΣ

      (1)  Απόφαση του Συμβουλίου σχετικά με τις κατευθυντήριες γραμμές για τις πολιτικές απασχόλησης των κρατών μελών, 2010/707/ΕΕ της 21 Οκτωβρίου 2010 (ΕΕ L 308, 24.11.2010, σ. 46).

      (2)  ΕΕ C 120, 26.4.2013, σ. 1.

      (3)  Οδηγία 2004/38/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, για την τροποποίηση του κανονισμού (ΕΟΚ) αριθ. 1612/68 και την κατάργηση των οδηγιών 64/221/ΕΟΚ, 68/360/ΕΟΚ, 72/194/ΕΟΚ, 73/148/ΕΟΚ, 75/34/ΕΟΚ, 75/35/ΕΟΚ, 90/364/ΕΟΚ, 90/365/ΕΟΚ και 93/96/ΕΟΚ (ΕΕ L 158, 30.4.2004, σ. 77).